text:
Drs. Mervin Wyatt-Ras tabata den e comision di recepcion di Gobernador di Aruba en conexion cu apertura di e aña Parlamentario 2020-2021. Mervin ta miembro di parlamento desde aña 2001 y a experiencia 19 apertura di aña Parlamentario. Na 5 ocasion el a prepara e celebracion como presidente di Parlamento. Por cierto e ta e prome hende muhe cu a ehecuta e funcion aki pa pais Aruba.
Tur aña e dia aki ta uni masha festivo. E aña aki e apertura tabata totalmente diferente. Esaki door di COVID 19. Den sala y pafo mester a tuma distancia social y a bisti tapaboca. E ta pone bo sinti straño y e hecho cu no tin invitadonan ni muchanan di scol den tribuna ta duna e evento bunita aki di tur aña un toke tristo. Esaki ta bon tambe pa refleha e tristesa cu tin den famianan, cu ta pasando den e malesa of den situacion dificil door di perdida di trabou. Ademas nos Gobernador no a keda manera normal pa combersa un rato. Esaki ta un ehempel di e normal nobo.
En bista di hopi efecto di e malesa devastador aki pa nos comunidad y pa henter mundo, Mervin ta spera cu parlamentarionan pone nan bandera di diferente color un banda pa scucha otro, duna y comparti informacion y experiencianan cu otro y dialoga cu otro manera Gobernador tambe a señala. Enbes di punta dede riba otro pa cualkier iniciativa mester sostene otro. Wyatt-Ras ta pidi Todopoderoso pa den e reto aki nos dilanti duna e y su coleganan forsa y sabiduria pa duna e mihor di nan, sea den e rol di sostene gobierno como den e rol di cuestiona maneho pa asina bin cu alternativanan y miho sosten pa esnan contagia of afecta cu e malesa aki. Mervin ta felicita su coleganan cu un otro ana Parlamentario.
Potret: Von


c: text/html

text:
Minister Rocco Tjon: A RECONOCE BALUARTENAN DI CUERPO DI BOMBERO DI ARUBA
Minister Rocco Tjon:
A RECONOCE BALUARTENAN DI CUERPO DI BOMBERO DI ARUBA
ORANJESTAD – Diamars merdia, den un ambiente ameno, Minister di Husticia y Asuntonan Social Sr. Rocco Tjon, a duna reconocemento na e baluartenan di Cuerpo di Bombero di Aruba, cu ya pa hopi aña caba a baha cu pensioen, pero cu te dia di awe no a haya e reconocemento y e aprecio cu nan merece.
“Mi kiera cuminsa na bisa despensa, nunca no ta mucho laat pa bisa despensa y nunca no ta mucho laat pa bisa danki tampoco”, tawata e prome palabranan di e Mandatario, durante e ceremonia aki. Minister Tjon, den nomber di Gobierno di Aruba a continua na gradici tur e baluartenan presente, pa nan tanto añanan di dedicacion y servicio. Conhuntamente cu Sindicato SINBA y Management Team, a organisa e ceremonia aki, mirando cu hopi di e diferente ex-Cuerponan di Bombero pa hopi aña a bandona esaki caba, pero nunca a wordo reconoci debidamente.
Durante e ceremonia, e Mandatario a haya e oportunidad pa combersa cu diferente di e pensionadonan, kendenan a comparti nan storia y sentimentonan. Durante e combersacionnan aki a bin na cla cu desafortunadamente nan no tin nada, ni un carta, pa por mustra nan famia, cu nan a traha asina hopi aña pa Cuerpo di Bombero di Aruba.
Por ultimo, Minister Tjon a expresa cu hopi bes como Mandatario y como lider di un organisacion, ta enfoca riba e parti di material, e parti di infrastructura y e parti di trucknan. Sinembargo, hopi bes ta lubida riba e parti mas importante, cual ta e recursonan di mas valioso; e recursonan humano. Lamentablemente, no a logra haya tur e pensionadonan pa ta presente na e ceremonia, pero di parti di Ministerio, lo invitanan pa dunanan e debido reconocemento. Bisando esaki, a gradici e baluartenan un bes mas, y a indica cu lo percura pa esaki no ta e caso mas den futuro, y pa semper duna e debido reconocemento na tur nos baluartenan den e tereno aki.

robotstxt: allowed

filter: keep


text:
Oranjestad – E directiva di e New China Club Cooperative Association na Aruba, representando e comunidad Chines a haci entrega di un donacion di 11.000 mask na Minister Maduro. E masknan aki ta especialmente pa esnan cu na e momentonan aki ta trahando den frontline den diferente departamento di Gobierno y tambe pa miembronan di Cuerpo Policial.
Sr. William Cheng, presidente di e directiva di Club Chines a bisa cu nan kier duna un aporte na especialmente e trahadornan den sector publico cu ta brindando servicio y tambe e polisnan pa asina nan tambe ta bon proteha ora nan ta eherce nan labor.Alabes Sr. Cheng a anuncia cu comunidad Chines lo sigui yuda comunidad di Aruba especialmente den e situacion di crisis di COVID-19 y cu pronto lo yega dos container cu cuminda cu lo bay wordo reparti na esnan di mas necesidad.
Minister Maduro a bisa cu Gobierno di Aruba ta aprecia e contribucionnan aki di parti di comunidad di Chines pa nos pueblo di Aruba y a gradici e comunidad Chines pa nan aportepositivo na e momentonan aki cu Aruba mas mester di nos tur sucooperacion, empatia y sosten.


text:
ORANJESTAD (AAN) – Na Club Primavera, a tuma lugar, Diasabra anochi, e eleccion di un directiva nobo pa ASB (Aruba Softball Bond).
All Stories
ORANJESTAD (AAN)- Diaranzon anochi e weganan di play off semi final di Campeonato futbol division honor a continua den Centro Deportivo Guillermo Trinidad.
ORANJESTAD (AAN)- Awe lo continua e semi final di campeonato di futbol Division Honor cu e wega entre Britannia y La Fama.
ORANJESTAD(AAN): E campeon di baseball Double-A di Corsow WildCats KJ74 ta na Aruba hungando un torneo contra e campeon di Aruba ATCO Indians y e sub campeon Red Machine.
ORANJESTAD (AAN)- Awenochi lo tin 2 tremendo partido di futbol pa e play off semi final di Campeonato 2021-2022 Mayor U17.
ORANJESTAD (AAN): Diasabra atardi 7 di Mei 2022, a sigui cu weganan di Baseball Liga 40+ den Joe Laveist Ballpark na San Nicolas.
ORANJESTAD (AAN): Diahuebs anochi na di dos piso di Carquest Autoparts na Piedra Plat, Humphrey Kock kende ta propietario di e auto Mazda RX8 yama Nightmare Racing
ORANJESTAD (AAN)- Diaranzon anochi tabata tin e ultimo wega di best out of five caminda e teamnan Aruba North Little League y Liga Central Braulio Wester a enfrenta otro,
Campeonato dedica na Henk Arnold
ORANJESTAD (AAN) — Lorio Koolman, doño di Las Bolas Shotaz, a comenta pa DIARIO cu e dianan 29 y 30 di Abril y dia 1 di Mei, el a organiza un torneo di bolas hunto cu Kickball.


text:
Lo stimula esaki por medio di duna informacion y guia na doñonan di trabou
ORANJESTAD (AAN): Diahuebs 28 april 2022 tabata "World Day for Safety and Health". E tema e aña aki ta: " Act together to build a POSITIVE safety and health culture".
E "World day for Safety and Health at work" ta promove e prevencion di accidente laboral y malesanan global. E dia mundial aki di Seguridad y Salud na trabou den 2022 ta focus ariba enforsa un dialogo social pa realisa un cultura positivo di seguridad y salud.
DTI a atende e dia aki e virtual meeting organisa pa ILO " International Labour Organization" for di Geneva y tambe DTI a refleha y bay den dialogo hunto cu e personal encuanto e tema aki.
DTI ta boga pa crea un cultura positivo di seguridad y salud, y lo stimula esaki por medio di duna informacionnan y guia na e doñonan di trabou pa cu esaki.
Abase di art. 2 lid 7 Veiligheidsverordening un doño di trabou tin cu raporta na DTI ora cu tin un caso di accidente laboral.
DTI ta analisa e situacion y ta laga e compania indica ki plan e tin pa preveni es accidentenan aki den futuro. DTI ta conseha e compania locual mester tene cuenta cune pa preveni e tipo di accidente laboral nan aki.
Importante ta pa doñonan di trabou dialoga cu nan trahadornan frecuentemente y bin cu solucionnan hunto.
https://diario.aw/categories/noticia/general/dti-ta-boga-pa-crea-un-cultura-positivo-di-seguridad-y-salud#sigProId1b2f5f6985


text:
WILLEMSTAD – E wikènt aki futbòl promé divishon Liga MCB ta kontinuá pero ku un skedjel un tiki diferente di e otro wikènt nan. Djabièrnè anochi tur kos ta siguí normal ku e partido di Centro Barber kontra Jong Holland, 20:30’or na Stadion Ergilio Hato.
Djasabra tambe no tin kambio den e skedjel i manera ta kustumber tin dos partido. E promé partido ta 19:00’or di anochi ora ku Centro Dominguito topa ku Sithoc. Despues 21:00’or di anochi Undeba ta hunga kontra Vesta.
Djadumingu no tin wega manera ta kustumber. Djaluna 20:00’or tin e siguiente partido, aki nan Jong Colombia ta hunga kontra SUBT. Esaki lo ta e úniko partido pa djaluna i djamars tin e siguiente partido. E partido aki ta kuminsá meskos ku djaluna 20:00’or i lo ta entre Hubentud Fortuna i Victory Boys.


text:
Networking for Success | Luigi Wix
Manage episode 291640662 series 2801599
Den e episodio aki nos a tene un conversacion cu General Manager di Radisson Blu Luigi Wix.
Luigi ta e GM di hotel y ta maneha un management team full local.
Den nos entrevista nos a toca e tema di networking for success - unda Luigi a conta nos cu den nos carera ta hopi importante pa nos semper ta ""game on" pasobra bo nunca sa ken lo por ta wak bo manera di actua y bo "work ethics". Asina bo por haci un bon impresion riba hende y traha oportunidad nan nobo den bo carera.
Spoiler altert - Luigi a comparti cu nos tip nan pa network:
1. Haci bo research di e hende, y connecta cune ariba e nivel aki
2. Haci uzo di websites manera "LinkedIn" pa mantene bo network cerca - semper ta great pa manda un mensahe via e platforma nan aki ta mas profesional cu otro medio nan social
3. Uza bo research pa connecta cu e persona pero semper mantene profesional
4. Sa cu ken bo ta bai topa y trece elemento nan aki den bo "dresscode" of conversacion
5. Tur hende cu bo conoce profesional "add" nan of connecta cu nan ariba LinkedIn.
Tune in y haya sa mas di Luigi su carera!
Informacion;
https://www.facebook.com/luigi.wix
121 afleveringen


text:
16 di mei
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
16 di mei ta e di 136 dia di aña (137 den un schrikkeljaar) riba e kalènder gregoriano. Ta resta 229 dia pa finalisa e aña.
A sosodé[editá | editá fuente]
- 1929 - Na Hollywood (California) a entrega pa promé bes e premionan Oskar.
- 1949 - Na Israel, Chaim Weizmann ta wòrdu elegi komo e promé presidente di e estado desde su kreashon.
- 2007 - Nicolas Sarkozy a asumi presidensia na Fransia.


text:
CTB ta presentá su Plan di Akshon 2022 na sektor privá / The CTB presents 2022 Action Plan to the Private Sector
CTB ta presentá su Plan di Akshon 2022 na sektor privá
WILLEMSTAD- 1 di mart 2022 – Resientemente Ofisina di Turismo di Kòrsou (CTB) a presentá su Plan di Akshon 2022 pa region di Nort Amérika, Europa, Sur Amérika i Karibe. Durante di e seshonnan, CTB a presentá su strategia pa 2022 den e diferente merkadonan di enfoke. Minister di Desaroyo Ekonómiko, Ruisandro Cijntje tambe tabata presente na un di e seshonnan.
A para ketu na e tendensianan aktual den mundu di biahe i tambe e akshonnan komersial kombiná ku e aktividatnan i táktikanan di relashon públiko ku lo bai keda ehekutá. A kompartí tambe e situashon aktual den e merkadonan di enfoke i e airlift disponibel for di e diferente merkadonan. Tambe esnan presente a risibí informashon referente e tipo di trepnan edukashonal i pa prensa ku lo keda implementá pa prensa internashonal, influencers i agentenan di biahe. Ademas a presentá tambe e aserkamentu digital planiá pa 2022. Mas aleu a duna informashon di e diferente oportunidatnan di promoshon ku por keda kordiná huntu pa asina hiba e promoshon di nos pais na e siguiente nivel.
The CTB presents 2022 Action Plan to the Private Sector
WILLEMSTAD- March 1, 2022 – The Curaçao Tourist Board (CTB) recently presented its 2022 action plan for the North American, European, South American and Caribbean regions. At these events, the CTB unveiled its 2022 strategy for each target market. Minister of Economic Development, Ruisandro Cijntje was also present at one of the sessions.
Among the topics presented were the current travel trends, the trade actions, the PR activities and tactics to be deployed. Also discussed was the current situation in the various target markets and the available airlift from each. The audience was briefed on the type of educational & press trips to be hosted for the international press, influencers and travel agents as well as the digital approach planned for 2022. Those in attendance also learned about joint promotional opportunities to synergize and take the promotion of our country to the next level.


text:
Detenshon relashoná ku atrako.
KOMUNIKADO DI PRENSA 113 /2022
3 mart 2022
Detenshon relashoná ku atrako.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Kontinuando ku investigashon relashoná ku un kaso di atrako ku a tuma lugá dia 2 di mart
2022 na altura di un skol riba Nieuwe Pareraweg, polis a detené un hóben sospechoso.
Djaweps 3 di mart 2022, alrededor di 15.25’or polis a detené na warda di reshèrshi e hóben
R.Z.G. nasé na Kòrsou di 14 aña di edat, relashoná ku e atrako ariba menshoná.
A presentá e sospechoso dilanti un fiskal ouksiliar ku a ordená su enkarselamentu
pendiente di mas investigashon.


text:
Division Honor
Playoff final di Division Honor 2021-2022 a yega, Dakota ta enfrenta RCA p’e titulo
Un final Clasico E gran final di Aruba su futbol alfin a yega, y e dos faboritonan grandi, Dakota y RCA, mes lo enfrenta otro den...
-
AVB/ 1 month ago
Dakota y La Fama ta pika dilanti y ta ‘un-dos’ riba tabla di playoffs – resumen y antesala
Despues di dos fecha di Playoffs 2022, Dakota ta keda invicto cu dos victoria p’e prome lugar, y La Fama cu...
-
AVB/ 1 month ago
Playoffs Division Honor 2022 a cuminsa – ken ta favorito pa bai final?
Playoff di Division Honor a cuminsa cu dos partido den e prome rond di e “round robin”, unda cu tur e...
-
AVB/ 2 months ago
Division Honor – Playoffs 2022 ta cuminsa – Dakota a gana e campeonato regular y Devis Oliveros di Nacional ta campeon goleador atrobe
Resumen y comentario Campeonato Division di Honor a yega na su conclusion prome cu bai over p’e playoffs nan. Un...
-
Division Honor/ 2 months ago
Ultimo siman di campeonato a yega – resumen y antesala – un clasico aspero ta keda un clasico – playoffs na caminda
Observacion E ultimo siman di campeonato 2021-2022 a yega pero e top cuater ekiponan ya ta defini y ta sigura un...
-
Division Honor/ 2 months ago
Resumen y antesala – E clasico a yega, y e cuadro di playoff tambe por bin cla e weekend aki
Despues di e break di futbol debi na festividad di Siman Santo y Pasco Grandi, awor nos ta na drempel...
-
Resumen y antesala di Division Honor – Scorenan abulta pero e tabla no a cambia mucho
Siman 15 den Division di Honor tabatin den su mayoria resultadonan abulta, partidonan di un banda so, tabatin man’e un ‘aire...
-
Resumen y antesala, drentando den siman 15 di Division Honor
Comentario: Despues di un siman excitante cu e prome partido di nos seleccion nacional riba nos propio suelo, despues di hopi...
-
Resumen y antesala di Division Honor, falta cinco partido mas pa haya sa ken ta bai playoff
Resumiendo Locual a resalta mas den siman 13 ta e hecho cu SV La Fama keto asina a pasa bai...
-
Division Honor/ 4 months ago
Siman 12 – tabla di posicion a sacudi, top dos ta mas defini, pero cinco ekipo ta disputando pa drenta top cuater.
Resumen: E bataya pa top di tabla a keda defini p’e minimo di margen den e siman aki. Dakota y RCA...


text:
Thanksgiving ta un dia festivo yena cu recuerdo, actividad y tempo di calidad cu famia. Sinembargo loke mas ta entusiasma hopi hende ta realmente e cuminda! Kisas nos tin e pensamento cu e streanan di Hollywood ta come cumindanan extravagante di 5 strea so, pero nan dia festivo no ta parce mucho diferente cu esun di hopi otro hende. Si bo ta un strea di Hollywood of un hende gewoon, e miho caminda pa yega un persona su curason ta door di su stoma, y Thanksgiving ta e miho manera pa yega eynan.
Kris Jenner
“Mi tin un schrift juist pa Thanksgiving, cu ta mi segundo dia festivo faborito. Mi ta cambia e platonan di un aña pa otro, pero di mes mi tin e faboritonan di e famia, cu semper ta yega riba mesa, manera mi souffle di batata dushi”.
Chrissy Teigen
“Calacuna ta laaf y no ta dushi! Mi ta haci dos galiña, pasobra galiña ta mas miho y tambe bo por haya un sauce dushi di dje. Realmente mi ta sinti cu e hendenan ta sinti nan obliga di come calacuna, y niun hende ta realmente disfruta di dje. Sorpresa tur hende, sirbi nan galiña y nan lo ta hopi contento”.
Khloe Kardashian
“Mi gusta cushina, normalmente mi ta na Cleveland cushinando tur plato. Mi ta cushina tur pero… mi encanta dessert. Mi ta famoso pa mi bolo di Oreo”.
Megan Markle
“Si bo ta buscando un alternativa pa e famoso cena di calacuna, cu ta asina popular den e epoca aki di aña, no busca mas, mi ta recomenda e receta delicioso y facil di galiña cu ta den e buki di cushina di Stanley Tucci, The Tucci Table”.
Sofia Vergara
“Mi ta adicto na bolo. Mi tin e semper na mi cas. Mi ta biaha cu ne”.
Jessica Alba
“Mi ta gusta cushina tur cos! Mi gusta calacuna, mi gusta e reyeno, mi gusta tur cos!”
Nicki Minaj
“Ta depende si e ta un Thanksgiving Americano, si ta esey mi ta gusta un poco di collard greens, mac and cheese y reyeno di calacuna. Pero si e ta un Thanksgiving di Trinidad, awel e ora ey mi kier come loke semper mi ta come, cu ta curry di galiña, roti y oxtail. E mesun cos cu semper nos ta come”.
Gigi Hadid
“Mi tata ta traha carni y reyeno hopi dushi, y mi mama ta conoci pa su wortel cu manteca y cranberry Jell-O”.
Camila Cabello
“Mi ta Cubano! Nos no ta sigui regla. Mi gusta calacuna”.


text:
ORANJESTAD – Un investigacion preliminar ta mustra cu causa di e blackout algo prome cu 2 or di merdia diahuebs 9 di juni ultimo, tawatin su causa den e planta nobo di WEB Aruba. Manera conoci y cu a anuncia ampliamente den prensa y medionan social, e planta RECIP IV ta den fase di test y no tin mucho tempo ta draai riba 100% di capacidad. E planta ainda ta den proceso di introduccion y consecuentemente no ta inclui den sistema di IGMS. No obstante esaki a logra recupera e suministro di coriente den menos cu 2 ora. Por considera esaki un tempo record pa recupera despues di un total blackout.
Na momento cu e blackout a sosode, a isola e fayo y a inicia e proceso di lanta plantanan RECIP I, II y III hunto cu e boilernan y turbina di gas. Di e forma aki a logra suministro di coriente 100% pa ELMAR dentro di 2 ora. Esaki ta hopi liher, compara cu blackoutnan den pasado caminda nan tawata dura pa averahe mas cu 8 ora. Durante e periodo di blackout awe tardi, a mantene comunidad informa via WEB su pagina di Facebook y tambe via medionan di prensa.
Awor cu e blackout ta tras di lomba y conforme WEB su protocolnan, ta sigui un ‘root cause analysis’ pa determina kico exactamente a causa e fayo y con por evita esaki den futuro.
WEB Aruba ta compronde cu e blackout aki a trece inconveniencia pa comunidad y ta extende su disculpa. Entretanto ta sigui cu inclusion di e planta RECIP IV den WEB su red di produccion, cual lo conduci na un suministro mas stabil y cu menos tempo di recuperacion na momento cu ocuri un blackout.


text:
Madiki – Diadomingo marduga patruya di Playa a start un persecusion, debi cu un Nissan Tiida lo a nenga un stopteken.
E vehiculo cu 4 persona aden, dos masculino y dos femenino a trata di hui pa polis, pasando den Caya Boes Orman(antes Arendsstraat).
Na final e auto aki a bay termina den un One way street y asina polis a bay hayanan.
Dos homber a wordo aresta y un di e damanan tambe a bay warda di polis.
Mientras e otro dama tawata hala rosea, pero lo no tawata reacciona y pa e motibo ey a solicita pa un ambulance.
Na yegada Paramediconan a opta pa bay cu e dama Hospitaal pa un check up mas profundo.
E vehiculo a wordo confisca y si no tin ningun problema nan lo haya e auto bek.
Kiko ta e motibo cu a core pa polis no ta duidelijk y tampoco ta conoci si polis lo por a haya algo ilicito den e auto.


text:
Último siman pa hasi petishon pa Kondekorashon Real
Último siman pa hasi petishon pa Kondekorashon Real
Geplaatst op 03 August 2021 dor di Ministerio Asuntunan General i Promé Minister
WILLEMSTAD – Djaluna 16 di ougùstùs awor ta e último dia ku ta posibel pa tur siudadano di Kòrsou nominá un persona ku meresé risibí rekonosementu na nivel di Reino Hulandes. Nominashon ta un forma pa duna honor na personanan ku a òf ta duna aporte eksepshonal na nos komunidat. Algun di e nominadonan lo risibí un Kondekorashon Real serka Gobernador di Kòrsou dia 27 di aprel 2022 (‘lintjesregen’ dia di Rei).
Nos tur konosé hende ku ta duna aporte boluntario na bienestar di nos hóben-, adulto- òf nos grandinan. Òf nos sa di hende ku a kontribuí òf destaká di forma eksepshonal na deporte, enseñansa òf siensia na Kòrsou. Si bo ta atmirá e personanan aki i bo ta haña ku nan meresé keda honrá, buska, yena i entregá e formulario pa hasi bo petishon. Ta di gran importansia pa dos òf mas persona sostené bo petishon ku un karta di motivashon.
Por haña e formulario via www.gobiernu.cw. òf na Lokèt di Pèrmit (Saliña 127, Eurobuilding). Despues ku yena e formulario, deposité den un di e buzon na Lokèt di Pèrmit. Tambe por ‘mail’ e formulario yená na kondekorashonreal.cur@gmail.com. Kòrda hasi esaki promé ku 16 di ougùstùs awor!
Si bo mester di yudansa pa yena e formulario òf si bo tin pregunta, tuma kontakto ku Curd Evertsz òf un di e otro miembronan di Komishon Kondekorashon Real (Lucy Tielen, Nicole Maduro, Edgar Sintiago i Roland Colastica).
Email: kondekorashonreal.cur@gmail.com
Telefòn: +599 9 510 0299
Kondekorashon Real


text:
Valentino King primo di Young Quicksilver tabata desea cu e legendario cantante no lo a bay laga nos asina lihe
ORANJESTAD (AAN): Recientemente DIARIO a ricibi un comunicado for di e conocido artista local Valentino King, relaciona cu fayecimento di ‘Young Quicksilver’ David Hodge.
Valentino ta famia di Quicksilver y ta lamenta cu el a bay laga nos. E comunicado ta bisa lo siguiente:
Nos cu ta famia aki na Aruba di quick silver kier a tuma e rato pa bisa cu nos a perde un pionero den musica y un leyenda pa esnan cu conoce.
Semper e tabata un persona hopi alegre, semper e tabata cla pa yuda te unda e por y e tabata stima su musica.
E ta mi mama su primo dus dimi tambe. Durante añanan 70 na st.Vincent, e tabata canta hunto cu mi tata y na 2010 mi a topa cune na Hulanda. Nos a planea pa hasi diferente proyecto hunto, pero lamentablemente el a bay laga nos.
Ami y mi famia kier a bisa Aruba cu nos perde un icono den musica y entretenimento. Specialmente su cancionnan di Carnaval tabata dushi pa tende y hopi gusta pa tur hende cu tabata sa di dje.
E cantica cu ami y mi primo Quick Silver tabata pensado di saca ta yama “KINGS FOR EVER” He was a great man and we surely will miss him. May his soul rest in peace.


text:
Compas
Compas ta un instrumento di nabegacion pa haya direccion parti nort. E tradicion compas magnetico ta consisti di un magnet colga, cu bo ta hay'e bou di e influencia di magnetico di tera den un cierto direccion, na unda ta bira posibel pa indica e nort magnetico (Nm) y suit magnetico (Sm).
E aplicacion specifico di un compas di magnet ta inclui un gimbal pa uzo den e boto, conoci como compas di barco.
1. Si no ta existente den e lista di vocabulario di Papiamento ta libremente di cambi'e y pone den e otrografia corecto.


text:
Minister Rocco Tjon: A FIRMA MOU ENTRE JEUGD EN ZEDEN POLITIE, PSICOLOGONAN Y FAMILY JUSTICE CENTER DEN CUADRO DI STUDIOVERHOOR DI HOBEN Y MUCHANAN
ORANJESTAD – Diaranson mainta, durante un rueda di prensa, Minister di Husticia y Asuntonan Social Sr. Rocco Tjon a firma un MOU conhuntamente cu Jeugd en Zeden Politie (JZP), tres psicologo cu ta traha na Centro Ortopedagogico (OC), KIA, Directie Voogdijraad, y Family Justice Center (FJC). Di e forma aki ta bay garantisa cuido y guia pa e victima, y na mes momento lo percura pa un calidad halto di investigacion.
Un momento hopi importante pa Ministerio di Husticia y Asuntonan Social, mirando cu e MOU aki ta muestra di e motibo pa kico a scoge pa pone e dos ministerionan aki hunto. Cu e MOU aki, ta logra pa diferente profesionalnan di e parti hudicial como tambe e parti social traha hunto pa asina trata un problematica grandi cu pais Aruba ta confronta. Algun luna atras a scoge specificamente pa percura cu no solamente e Zeden Rechercheurs haci e opleiding di “studioverhoor”, pero tambe profesionalnan di e otro instancianan, pa asina percura cu dos aspecto den cuadro di e problematica aki por haya su debido atencion.
Banda di esaki, e psicologonan tin un rol hopi importante den e parti di e cuido y e parti emocional pa e victimanan, na momento di e preparacionnan cu ta tuma luga prome cu un mucha mester bay wordo interoga. Na mes momento esaki ta eleva e calidad di e investigacion cu ta wordo haci y pa e motibo ey tambe a conta cu presencia di Ministerio Publico, caminda nan tarea y nan rol tambe a wordo ancra den e diferente palabracionnan cu a wordo firma. Di e forma aki lo bay percura cu e mucha cu a pasa den un evento di trauma ta haya e guia y e ayudo durante e interogacion y tambe despues, door di e psicologonan. Esaki tambe ta percura pa e calidad di e caso cu Ministerio Publico ta presenta dilanti di un huez ta wordo salvaguardia.
Por ultimo, hopi biaha ta scoge pa inverti un bes so den un opleiding y despues ta laga esaki un banda, mientras e calidad di e cosnan ta keda cambia, pa e motibo aki e rol di FJC ta hopi importante, pa asina por keda enfoca constantemente riba e parti di educacion, curso y workshops. A base di e palabracionnan cu tin aworaki den e parti di intervencion, e ta hopi importante pa tur e profesionalnan aki bin hunto un bes pa luna, pa asina garantisa e calidad y e desaroyo cu tin riba e tereno aki, keda bon manteni y tambe haya su debido atencion. E mandatario a keda sumamente contento cu e logro aki y a gradici tur e profesionalnan envolvi, pa e gran trabou cu ta wordo haci.


text:
Subi nos website pa traha un cita awe mes
ORANJESTAD – Departamento di Impuesto ta participa cu entrante awe, 8 di september 2020, ta posibel pa
contribuyentenan haci un cita pa entrega nan declaracion di inkomstenbelasting como tambe winstbelasting
- Pa traha un cita e contribuyente por subi nos website www.impuesto.aw y riba e homepage click riba
‘Afspraak maken’. Unabes cu un cita wordo traha e contribuyente lo ricibi un confirmacion via di su e-mail den
cual ta indica e fecha y ora cu e lo por pasa entrega dicho documentonan na e edificio principal na Camacuri.
Contribuyentenan cu tin dificultad pa traha un afspraak digitalmente semper por acudi cerca nos funcionarionan
cu ta atende cu servicio na cliente (“customer service desk”) na 5227424 of 5227423.
Ta importante pa agrega cu Departamento di Impuesto no a elimina e posibilidad pa entrega e declaracion di
inkomstenbelasting y winstbelasting 2019 sin un cita. Sin embargo, conforme e reglanan di DVG, Departamento
di Impuesto ta limita e cantidad di bishitante y ta permiti pa haci entrega di e documentanan aki bou di ciertonan
condicionan.
Aki ta sigui condicionan pa entrega declaracion di inkomstenbelasting y winsteblasting 2019 sin un cita:
- Ta acepta maximo 3 declaracion di inkomstenbelasting of winstbelasting pa persona
- Pa entrega mas cu 3 declaracion ta necesario pa haci un cita
- Mester ta un pensionado (60 plus) pa haya preferencia entre 8:00am y 10:00am
- Contribuyente cu no ta (60 plus) por presenta entrante 10:00am
Departamento di Impuesto ta pidi tur contribuyente pa cumpli cu nan orario stipula conforme nan cita pa di e
forma aki tur cos por bay di un manera structura y segun reglanan vigente pa proteha nos salud.
Gerencia di Departamento di Impuesto
8 di september 2020


text:
The content originally appeared on: Diario
ORANJESTAD (AAN): Hopi hende ta pensa cu cultura ta evenementonan rond di por ehempel dera gai, carnaval y 18 di maart.
Pero cultura ta hopi mas, e ta e forma di biba di hende, cada expresion humano. Esaki ta importante pa sa paso e ta yuda nos realisa cu ya caba nos tin hopi cultura presente na San Nicolas.
Tin musica, artesania, cuminda, religion, museo y monumento!
Alvin Molina kende ta Parlamentario di MEP, a bisa cu na Aruba nos tin e tendencia di no gosa suficiente di tur e bendicionnan cu nos tin, incluso nos cultura. Nos tin cu reconoce, aprecia y celebra tur forma di cultura cu nos tin.
San Nicolaas – Nos Culture Heritage City: Di mes tin hopi espacio pa amplia actividadnan cultural pariba di brug. Den mi opinion mas actividad cultural, lo trece mas hende hunto, trece mas union y ta trece oportunidad pa comercio crece. Ademas, mas actividad positivo y crecemento economico lo eventualmente causa mas siguridad den e barionan.
Cu e idea aki den mente mi a presenta un mocion dia 4 di April 2022 unda mi a urgi gobierno pa (sigui) inverti den San Nicolas como ‘cultural heritage city’. E idea tras di e mocion aki ta pa gobierno inventarisa cua actividadnan cultural por worde organiza pariba di brug (tambe) y yuda promove actividadnan di organizacionnan no gubernamental.
Plan pa desaroya cultura na San Nicolaas: E siman aki hunto cu Parlamentarionan Ricky Hoek, Darlaine Guedez-Erasmus nos a reuni riba e topico aki cu representantenan di comision di cultura y enseñansa di Departamento di Cultura.
Mirando cu e desaroyo aki lo rekeri esfuersonan riba tereno di cultura, infrastructura, social y turismo, ta esencial pa existi un bon colaboracion entre diferente ministerio. Nos a palabra cu como parlamentario nos lo pidi gobierno atencion pa esaki. Fin di juni departamento di cultura lo presenta un concept plan con pa desaroya cultura pariba di brug.
Molina ta gradici Siegfried Dumfries, Angeline Maduro, Lisette Maduro y Jose Miguel Donata pa un reunion fructifero y tambe nos Minister di Cultura sra Xiomara Maduro pa tuma accion mesora pa cu e mocion presenta. Di mi parti lo mi keda pendiente pa e concepto cu lo keda presenta na nos y asina tambe sigui crea e caminda pa stimula y desaroya San Nicolaas den nos Culture Heritage City.


text:
Resultadonan di Beisbòl Profeshonal Hapones Nippon ayera:
- Tokyo Yakult Swallows a derota Yokohama DeNA Baystars ku skor di 4-2
Wladimir ‘Coco’ Balentien a hunga left field den e partido aki i su úniko hit den e partido tabata un honron solitario den di seis entrada. E honron aki tabata Wladimir su di tres honron pa e wikènt tras di lomba. Wladimir tin un promedio aktual di .234 ku seis honron i 11 kareda empuha.
- Rakuten Golden Eagles a gana di Chiba Lotte Marines ku skor di 3-0
Andruw Jones tabata batido desgina den e partido aki i a konektá un honron den tres turno na bate. Andruw tin un promedio aktual di .204 ku tres honron i ocho kareda empuha
Resultadonan di Beisbòl Liga Grandi ayera:
- Tampa Bay Rays a pèrdè di Cincinnati Reds ku skor di 12-4
Roger Bernadina a drenta e partido komo batido emergente i no a konektá hit den un turno na bate. Roger tin un promedio aktual di .077 den 13 turno na bate
- Miami Marlins a pèrdè di Philadelphia Phillies ku skor di 4-3
- Toronto Blue Jays a derota Baltimore Orioles ku skor di 11-3
Jonathan Schoop a hunga tersera base i a konektá un doblete den kuater turno na bate. Jonathan tin un promedio aktual di .244 ku un honron i seis kareda empuha
- Washington Nationals a pèrdè di Atlanta Braves ku skor di 10-2
Andrelton Simmons a hunga shortstop den e partido aki i a konektá un tripel, un honron i empuha tres kareda den sinku turno na bate. Andrelton tin un promedio aktual di .306
- Cleveland Indians a pèrdè di Chicago White Sox ku skor di 4-3
- Kansas City Royals a pèrdè di Minnesota Twins ku skor di 4-3
- Pittsburgh Pirates a pèrdè di Milwaukee Brewers ku skor di 4-1
- Chicago Cubs a pèrdè di St. Louis Cardinals ku skor di 6-4
- Houston Astros a pèrdè di Texas Rangers ku skor di 1-0
- New York Mets a pèrdè di Los Angeles Angels ku skor di 14-2
- Colorado Rockies a pèrdè di San Francisco Giants ku skor di 5-4
- Detroit Tigers pèrdè di San Diego Padres ku skor di 5-1
- Los Angeles Dodgers a derota Arizona Diamondbacks ku skor di 8-6
Kenley Jansen ta logra su di kuater partido salba, pichando un ining kompleto, sin permití hit i ponchando dos batido. Kenley tin un efektividat aktual di 3.86. Pa Dodgers Adrian Gonzalez ta konektá honron den su di kuater partido konsekutivo
- Oakland Athletics a gana Seattle Mariners ku skor di 3-0
- Boston Red Sox a pèrdè di New York Yankees ku skor di 3-2
Ivan Nova pa New York Yankees a picha shete entrada i dos tèrsio permitiendo solamente dos kareda. Carlos Beltran a konektá honron di dos kareda pa yuda Yankees den e viktoria
Partidonan di Liga Grandi pa awe:
- Atlanta Braves kontra Philadelphia Phillies
- Tampa Bay Rays kontra Baltimore Orioles
- Pittsburgh Pirates kontra Cincinnati Reds
- Washington Nationals kontra Miami Marlins
- Seattle Mariners kontra Texas Rangers
- St. Louis Cardinals kontra Milwaukee Brewers
- New York Mets kontra Arizona Diamondbacks
- Oakland Athletics kontra Los Angeles Angels
- Colorado Rockies kontra San Diego Padres
Breve:
Liga Menor Tripel A
- Didi Gregorius a hunga segunda base pa e ekipo di Reno Aces i a konektá un single i un doblete den sinku turno na bate ku un kareda empuha i otro anota. Didi tin un promedio aktual di .357, ku kuater doblete, un tripel, un honron i kuater kareda empuha.
Liga Menor Dòbel A
- Curt Smith a hunga primera base pa Springfield Cardinals i a konektá un den kuater turno na bate. Curt tin un promedio aktual di .167
- Hainley Statia a hunga shortstop i no a konektá hit den tres turno na bate pa Huntsville Stars. Hainley tin un promedio akutal di .200
- Juan Carlos Sulbaran a picha tres ining pa Northwest Arkansas Naturals den un partido kaminda Juan Carlos a permiti un total di seis kareda. Dos kareda tabata limpi miéntras ku e otro kuaternan tabata sushi. Ku esaki Juan Carlos ta haña su promé derota di temporada i tin un rèkert di 0-1, ku un efektividat di 7.11
Liga Menor Klase A
- Chris Garia a drenta komo batido emergente pa Myrtle Beach Pelicans i no a konektá hit den un turno na bate. Chris tin un promedio aktual di .300
- Juremi Profar a hunga tersera base pa e ekipo di Hickory Crawdads i a konektá un hit den kuater turno na bate. Juremi tin un promedio aktual di .250 ku un honron i dos kareda empuha


text:
Di trabou Gratis ta Kita ku Muhénan di Israel
Si nos amistat bira parti Mas grandi ta ta e Otro den bida
Di hende ku mi a Duna e yabinan di mi Kurason pa un nobo opsekio Mutuo di e menteBuska adecua un hende decision. Ta HARMONY, e DIÁLOGO. Bon bini riba e página Den liña di its ku Muhénan di israel.
Ta pa ofresé e amor I e ternura di pas I e comunidad
Aki bo por rica di Cuestionarios di e muhénan di Tur e pais den forma Gratis i sin registro. Despues di e registrar, bo Ta haña acceso na e Communication ku e muhé i Mucha, no solamente den israel, Sino tambe di otro tera Di mundu. Si bo ta deseá sa, Haña e amor, hasi nobo Amigunan, amigu, ta e di Dos mitar di nos lugá, Ta kita ku ta spera.


text: Ya ta pa varios aña caba cu bisiñanan ta bin reclamando asunto di dam Di Moko na candela Te ainda gobierno, minister di justicia no a logra para esaki. Awor ta casi tur dia ta sende esaki na candela causa molester severo na habitantenan pabao di e dam. Ta for di diasabra merdia e molester di kimamento a cuminsa y te diadomingo madruga ainda ta kima. Ki dia ta actua? Gobierno/ minister si bo no por trese alivio pa e toxicamento abusivo aki anto baha bay parti flor ya como minister di justicia BO NO TA SIRBI!


text:
E contract entre AZV y ortodontista A. Kawaiah a wordo termina pa motibo cu e no a haya Decreto Ministerial nobo pa por sigui traha na Aruba.
E intencion ta cu entrante 1 di juli tin un ortodontista nobo, señor Jesús Enrique Gualdrón Escalona. E ta un ortodontista cu a specialisa na Universdad El Bosque na Bogotá. E tin 39 aña di edad y ta domina Papiamento.
Aseguradonan di AZV cu tabata cerca Dr. A. Kawaiah (cu machtiging valido) lo wordo traspasa pa servicio cerca dje. Nan lo wordo informa riba corto plaso con e traspaso di Dr. Kawaiah pa Dr. Gualdrón lo tuma lugar. Dr. Gualdrón Escalona ta bay traha na Vital OMS Dental Clinic NV. na Boegoeroei 49B (banda di SaveMore).


text:
The content originally appeared on: Diario
ORANJESTAD (AAN): Diahuebs atardi ora cu e problema den e central di generadornan RECIP di WEB Aruba NV a ocasiona un blackout pa henter e isla, uno di esnan cu a wordo afecta tambe ta Aeropuerto Internacional Reina Beatrix.
Aunke nan tin un di e parke solar di mas grandi riba e isla, paden di e lugar tur cos a keda scur.
Como cu no tin coriente back-up na Aeropuerto, esey a pone cu tur e vuelonan cu tabata rumbo pa Aruba, mester a dicidi na desvia y usa nan ‘alternate airport’, cu ta Curaçao.
E avionnan a ateriza na Curaçao, y a keda warda te ora cu e sistema di coriente a stabiliza bek na Aruba, pa asina forma un flightplan nobo y lanta vuelo bek rumbo pa Aruba.
Mientras tanto, observadornan a indica cu Aeropuerto di Aruba a converti su mes den un caos. A pone tur pasahero cu ya caba a check-in y tabata den Gate Area, pa sali bek. Inmigracion tambe a dal porta cera, como cu comprendiblemente no por a traha den calor. Tin indicacion cu avion cu a caba di ateriza net un poco prome cu coriente a bay, e pasaheronan aki a tarda basta pa haya servicio di klaar-in na Inmigracion.
Como cu tur pasahero a bay bek pafo, esaki dado momento a bira un rij basta largo pa e pasaheronan por a drenta bek.


text:
E fiesta anual pa recaudacion di fondo di Cruz Cora Aruba, a ricibi un bon acogida unda cu por a mira Aruba Surfside Marina yen di hende disfrutando di “Garden Party” riba diabierna anochi.
E tema cu a scoge e aña aki a cay den e tendencianan di e temporada di zomer unda hunto cu e venue a crea un evento perfecto. E decoracion di “Garden Party” cu tur e tokenan di flor a crea den e hardin di Surfside Marina un esfera festivo y alabes casual cu a duna tur hende e opcion pa bisti confortabel y disfruta di un anochi relahante. Esnan presente a haya e oportunidad di cera conoci y ricibi informacion di diferente producto produci na Aruba cu ta crea for di e matanan cu ta crece riba nos propio suela. E “stations” di biña a ofrece diferente tipo di biña pa deleita e paladar mientras cu por a disfruta di e seleccion di delicioso canapes for di e teblachinan grandi cu constantemente nan tabata pasa rond cu ne. Mescos cu e ultimo añanan e biaha aki tambe “Blue Boulevard” ta e banda cu a “perform” durante e fiesta anual di Cruz Cora Aruba. E evento e aña aki tambe tabata ‘sold out’ y nos lo keda pendiente pa otro aña pa un tema cu lo cay na agrado atrobe pa e temporada di zomer den aire liber. E video di “Garden Party” pronto por ser mira via nos website y un reportahe fotografico unico den edicion di FOCUS di augustus.


text:
Gobierno di Aruba, tin como un di meta principal pa stimula e sector primario di Aruba. No solamente pa logra seguridad di cuminda pa e comunidad pero alabes brinda e oportunidad na nos hobennan pa bin mas den contacto cu e sector aki y conoce kico ta e contribucion cu esaki ta representa pa nos comunidad y futuro generacion.
Na 2019 a inicia e proyecto “Hofi di Amistad” cu e meta pa crea hofinan escolar mediante un plan di mantencion diseña door di e studiantenan mes. Pa e proyecto aki tin dos scol cu ta formando parti di dje y cual ta haci posibel pa midi e desaroyo y exito di cada un individualmente. Asina poco poco por bay ahusta e modelo den e structura cu ta mas duradero y practico pa logra e meta principal y efectividad di cada hofi. Nos ta consciente cu den algun ocasion, tin scol cu kier tin nan propio hofi escolar, pero pa varios motibo ta dificil pa realisa esaki. Algun ehempel ta e gastonan di irrigacion of mantencion, como tambe e compromiso pa sigui mantene e hofi durante temporada di vakantie. Apesar di e dificultadnan, tin varios scol cu toch ta sigui purba pa crea un area chikito caminda cu e muchanan por por disfruta di un hofi.
Como parti di Santa Rosa su responsabilidad pa crea y ehecuta proyectonan cu tin un impacto educativo y pa logra concretisa e metanan pa cual a desaroya e proyecto. Un di e proyectonan cu Santa Rosa tabata desea di evalua pa asina por traha un plan di maneho mas concreto, ta e posibilidad di stimula mas hofi escolar rond di Aruba. Director di Santa Rosa, Sra. Nathalie Maduro a indica cu cada hofi escolar ta un herment educativo valioso. E ta sirbi pa conscientisa y stimula nos hobennan tocante e importancia pa un pais establece seguridad di alimento saludabel pa su comunidad. Tambe pa consider’e un carera profesional cu den futuro lo contribui enormemente na logra menos dependencia di importacion di cuminda for di exterior y crea oportunidad laboral.”
Na luna di maart 2022 Santa Rosa a entrega e tema di estudio na Universidad di Aruba como parti di un proyecto pa studiantenan por asisti cu ehecucion di estudio. A scoge dos studiante, Taisha Henriquez y Zayliyah Danje di e Facultad di Social Works pa hunto cu e gerencia di Santa Rosa inicia cu e estudio mediante un encuesta tocante e tema “Why are School Gardens an added value to Aruba’s Food Security and Children’s wellbeing?” E studiantenan a haya diferente informacion y dato pa na estudio y a bishita e dos proyectonan ya existente. Tambe a bishita otro instancia caminda den pasado Santa Rosa a coopera cu workshop y material di plantacion.
Otro aspecto importante y interesante di e estudio ta, a encera un encuesta cu a manda pa docente, ex docente, mayor, profesional y e hefenan di departamento pa por a logra haya un bista mas amplio con e gruponan aki ta mira e efectividad di desaroya mas hofi escolar y ki impacto esakinan tin riba e mucha su salud y desaroyo. E resultado a mustra cu e cifranan cu tin un interes grandi di parti di parti di tanto e docente y mayornan y cu ta reconoce e beneficio di stimula e tema di plantacion di cuminda for di trempan cerca e muchanan. Sinembargo tin e limitacion financiero y compromiso pa mantencion di e hofi cual ta keda un contratiempo. Pero awor cu tin un bista mas cla conclui for di e resultado di e encuesta. Santa Rosa tin un bista mas concreto awor di e futuro di e proyecto aki y lo traha awor riba e posibel solucionnan pa haci di cada hofi escolar uno exitoso.
Mester remarca cu e studiantenan a crea un bunita poster informativo riba nan propio iniciativa cu ta ilustra e cinco caracteristicanan cu ta haci di un hofi escolar un herment beneficioso riba diferente area tanto social, nutricional y como tambe desaroyo propio cerca e muchanan.
Pa medio di esaki, Gerencia di Santa Rosa ta gradici Sra. Yolanda Richardson, Docente Module Introduction to Research Methology pa e Facultad di Arte y Cencia na Universidad di Aruba pa su cooperacion. Ta yama danki na e dos studiantenan, Taisha Henriquez y Zayliyah Danje cu den un forma hopi profesional y dedica a ehecuta e estudio aki y entrega e raport completa na sra. Maduro den presencia di sr. Ludwig Rasmijn, encarga cu proyectonan escolar.
Pa mas informacion por tuma contacto cu Departamento di Agricultura, Cria y Pesca (Santa Rosa) via 5858102 of via info@santarosa.aw.
“ Sostene nos cultura, practica Cria, Pesca y Agricultura”


text:
E plataforma Caribbean Business Hub a tene pa prome biaha despues di Covid 19 y e pandemia un encuentro fysico pa nan miembronan y invitadonan na Ministerio di Asuntonan Economico y di Clima. Entre e invitadonan tabata presente Representante di Aruba na Union Europeo y minister plenipotenciario suplente mr. Juan Ady Thijsen y directora a.i. di Arubahuis drs. Glenda Hernandez.
Anfitrion pa e encuentro e biaha aki ta e Ministerio di Asuntonan Economico y di Clima (EZK) y Rijksdienst voor Ondernemend Nederland (RVO). Programa Manager pa Caribe Hulandes na EZK Hamza Kacha a tene un discurso den cual ela enfoca riba e servicionan cu e ministerio ta brinda na inversionista pa stimula nan pa haci negoshi den e parti Caribense di Reino Hulandes. Ela papia riba e ultimo desaroyonan riba tereno social y gubernamental cu ta cardinal pa e pais y islanan den Reino Hulandes. Y e oportunidad cu esaki ta brinda na companianan Hulandes.
Keynote speaker e anochi ey tabata Meine Breemhaar, CEO di De Breemhaar Groep cu ta consisti di entre otro KMM Groep, Mac³Park, Pitteloo Capital y Bolivia Properties cu ta encera un tereno di 3000 hectare na Plantage Bolivia na Bonaire. En total De Breemhaar Groep tin brinda trabao na 1100 empleado.
E comentario general cu a reina e anochi ey tabata cu despues di dos aña por a network fysico cu otro den un ambiente ameno.
Nota pa redaccion: Publicacion di e potret ta unicamente cu mencion di e nomber di e fotografo Nico van der Ven.


text:
“Nos ta prepara, pero no cla.” Esey hefe di Departamento di Calamidad (Bureau Rampenbestrijding) ta bisa Bon Dia. Un punto grandi ta keda ken lo bay paga pa e opvang di refugiadonan Venezolano.
Despues di consulta cu varios instancia manera gobierno, Departamento di Asuntonan Social y Cruz Cora, Bon Dia Aruba a combersa tambe cu Departamento di Calamidad pa asina amplia mas riba e topico di Aruba su preparacionnan pa loke ta trata exodo di Venezolanonan pa otro paisnan den region mirando situacion na pais bisiña.
Diferente prensa ta publicando cu mas y mas Venezolanonan ta sali di nan pais pa huy e regimen di Nicolás Maduro cu ta causando un crisis humanitario, causando cu paisnan den region a experiencia un exodo inespera di Venezolanonan. Te hasta un pais grandi manera Colombia recien a raporta cu mester bay fiha nan maneho pa mantene e fluho inmenso cu a surgi, cual segun numbernan oficial ta señala na un inmigracion di 35 mil Venezolano diariamente.
Hefe di Departamento di Calamidad na Aruba Rino Hermans ta splica cu e preparacionnan y plannan t’ey, pero e ta un tema cu ta mas complica di loke ta spera. Esaki ta encera mas cu simplemente preparacion. “Nos ta prepara, pero no cla.”
E departamento desde 2006 ta reuniendo constantemente riba e topico di refugiadonan di Venezuela pa asina percura pa por ta prepara pa cualkier eventualidad. Sinembargo segun sr. Hermans, ‘plannan ta otro cu realidad’. Den Rampenbureau su capacidad como analista di riesgo y consehero riba calamidad, e departamento a reuni mas o menos 680 biaha riba e tema aki cu otro instancianan den e trayectorio cu e proyecto tin pa prepara Aruba pa un posibel exodo Venezolano.
6,8 miyon florin mensual pa ricibi 500 refugiado
E dedicacion cu e departamento aki tin pa e tema aki ta mustra cu tras di cortina preparacionnan en berdad a tuma luga, pero e materia ta envolve retonan y preocupacionnan financiero y economico cu te ainda no por bisa con por wordo resolvi. Sr. Hermans a splica su si mester tuma 500 refugiado, esaki lo nifica gastonan mensual pa pais Aruba di 6,8 miyon florin. P’esey e hefe di e departamento ta puntra ‘ken ta bay paga e gastonan aki?’.
Presupuesto special pa refugiado
Manera nos a publica anteriormente, Departamento di Asuntonan Social a delinea cu un presupuesto a wordo poni pa trata e tema aki specifico. Despues di papia cu sr. Hermans el a subraya cu e plan financiero pa trata refugiadonan ta solamente pa haci preparacion, no pa trata henter e asunto. Pues esaki ta encera cumpra material cu lo por wordo uza.
Tres fase pa ricibi refugiado
Aunke tin un problema grandi pa regla e financiamento di un posibel exodo di Venezolano pa Aruba, sr. Hermans ta splica cu e structura cu ta poni na su luga actualmente ta conta cu 3 fase pa e refugiadonan. E prome fase ta envolvi registracion, e di dos fase ta pa percura cu sosten wordo brinda pa e refugiadonan por come, bebe y baña y finalmente pa repatria e refugiadonan na un pais mas stabiel y seguro.
Riba e ultimo punto prome minister Evelyn Wever-Croes (MEP) manera nos a publica a mira cu Surinam por ehempel a expresa di kier crece den poblacion, pues esaki lo ta un caminda cu lo por bay cana den e ultimo stap pa traspasa refugiado na un nacion cu si tin recursonan amplio pa brinda nan. Pero esaki ta algo cu Reino y Hulanda tambe lo mester dialoga riba dje mirando cu relacionnan exterior ta un tarea di Reino, manera prome minister a señala den pasado tambe.
Crisisnan mester evalua di cerca
Pa Bureau Rampenbestrijding e no ta un cuestion si tin motivacion pa kier yuda Venezolanonan of cualkier refugiado cu bin nos pais, si no pa mira e efectonan cu esaki lo tin riba nos sociedad riba diferente nivel. “Bo tin cu wak bon e consecuencianan pa nos economia mirando cu nos ta un economia di servicio, pasobra si ta conoci cu tin refugiado na Aruba turista no lo ta asina curasha pa bishita nos. Pero tambe tin cu wak e efecto riba nos scolnan. Pasobra nos ta obliga pa duna muchanan cu bin un educacion. Nos sistema di enseñansa ta apto pa tuma esaki?”
E departamento su pensamento ta cu despues di un crisis, semper ta sigui varios crisis despues di e prome, manera un temblor, sr. Hermans ta splica. Pues e punto ta con ta bay trata e crisis number 2, 3 of 4 cu lo sigui. Aunke e departamento ta cumpliendo cu e protocol di e tratado di refugiado, tin hopi dilemanan diplomatico y huridico cu lo mester carga como consecuencia pa ofrece ayudo na refugiadonan. Por ehempel, lo mester percura pa tin suficiente persona cu por registra e refugiadonan, cual tambe ta encera haya mas computer. Pero tambe e consecuencia medico mester wordo carga en caso cu bin cu malesanan, segun sr. Hermans.
UN no a declara crisis na Venezuela
Un punto cu ta keda como punto di partida ta cu Nacionnan Uni te ainda no a declara un estado di emergencia den un resolucion pa loke ta e situacion na nos pais bisiña. Preocupacionnan di parti di instancianan manera Departamento di Calamidad nan a trece dilanti pa Nacionnan Uni (UN). Pero segun sr. Hermans e estadistica cu Nacionnan Uni tin ta haci cu den nan bista no tin un crisis ta pasando cu por conduci na tal decision. “Di e rond di 30 miyon habitante Nacionnan Uni tin un cifra den nan inventario cu ta demostra cu 1,8 miyon so ta victima. Kiermen segun nan tin un cantidad grandi di Venezolano cu no ta sinti e efecto. P’esey Nacionnan Uni ta hinca den e crusada.”
Bureau Rampenbestrijding di su banda tin cu traha cu informacion oficial. Pero pa nos como medio di comunicacion ta keda pa determina con e cifranan di Nacionnan Uni ta wordo determina y con – por ehempel– por compara na cifranan di Colombia cu ta bisa cu diariamente tin 35 mil persona ta inmigra regularmente na nan pais.
Preparacion pa pueblo tambe ta importante
Pa loke ta trata e preparacionnan den nan totalidad, sr. Hermans ta subraya cu pueblo tambe ta bay hunga un rol importante mirando cu den pasado nunca Aruba a yega di ricibi refugiado. Mirando cu Aruba no lo por bay scoge finalmente si e refugiadonan bay drenta of no, pueblo Arubano tambe lo tin cu custuma cu sostene un posibel crisis di refugiado na Aruba.
Riba Aruba su preparacion pa trata cu un exodo di Venezolano, e pregunta e ora ta keda di unda por bay saca e fondonan pa maneha un situacion cu por surgi ora Venezolanonan dicidi di bin Aruba, mirando cu mescos cu sr. Hermans a subraya ‘Aruba no lo por bay scoge si e ta pasa of no’.


text:
Aruba
Homber culpabel di relacion cu menor no a haya castigo
Diahuebs mainta Hues a declara un acusado liber di persecucion penal a pesar cu e ta culpabel di a comete e delito.
Ta trata di e homber Jowayne Jones, kende a presenta diferente biaha den Corte. Cada biaha tabata pospone su caso pa un motibo of otro, entre otro rapport di Reclassering cu no a wordo pidi. Y awe den Corte e abogado a bisa cu en realidad mester a pidi un rapport psicologico tambe mirando su condicion.
E tin problema di desaroyo y esaki tabata visibel den e forma cu e tabata comporta su mes. E acusacion contra dje ta cu el a tene relacion sexual cu un mucha muhe cu tabatin 15 aña. Esaki ta algo cu el a admiti y a bisa cu tur dia e ta lanta pensa e cos malo cu el a haci. Cu si e tabata sa cu ta un mucha, e lo no a hacie.
Fiscal a pidi un castigo di trabou pa comunidad, un castigo condicional cu dos aña di prueba y guia di Reclassering.
Despues di a scucha esey, y su abogado mr. Emerencia, e Hues a bay pensa un rato kico e ta haci cu e caso aki, Na final el a dicidi cu e homber ta culpabel pero no ta castigabel. Pasobra na momento di a comete e delito e no tabata consciente di e delito. Pues el a liber’e di persecucion penal.
Pa mas informacion, lesa e siguiente edicion di TREMPAN.


text:
CHICHI ta PUNTR’ABO
28 Maart 2016
Pa straño cu e ta zona, e area cu a wordo rosa no ta conta como ‘area berde’, segun instancianan concerni a laga sa den un entrevista. Aparentemente tampoco sa ken ta esun cu a rosa, solamente cu e ta un N.V. Pero un caminda un hende a firma ‘blindeloos’ y e firma aki ta haci’e responsabel.
Chichi ta haya cu ya na Aruba no ta importa mas si cierto areanan ta wordo considera berde of no. For di tempo di e colonisado Spaño, medio ambiente ta for di balans. Pa e motibo ey shonnan, tur loke a resta na Aruba TA area berde, simplemente paso NO TIN MAS!
Ta con ta bisa cu no ta bin cu mas hotel na Aruba, pero e supuesto N.V. aki ta bay construi un mega-complex riba e area cu a caba di rosa? Ta pakico tin ley y regla anto?
Con a para cu e cuestion di terenonan otorga na minister- y parlamentarionan, sin menciona comerciantenan stranhero? Tur cos a bay den doofpot atrobe? Wel, Chichi tambe kier un pida tereno y ya cu tur cos ta bay asina lihe awendia, Chichi ta spera cu den menos di un siman e tambe keda cla cu firma di minister, OK di DOW y tur otro instancia envolvi. Pueblo tambe tin derecho di haya mesun trato, toch?
Mas ‘colega’ di Rincon ta deteni y a basha ‘bou. Chichi a bisa caba cu e ta mira habrimento di e refineria di Aruba hopi scur. Di otro forma lo ta un parti chikito di dje so lo bira operacional y si no, ta bay na ordo di dia: desmantelacion. Anto Buchi awo?
Merca ta investigando 18 banco na Suisa pa labamento di placa cu ta concerni PDVSA di Venezuela. Chichi ta curioso pa sa si tin figuranan ‘ilustremente notorio’ di nos comunidad riba e lista aki.
Chichi no ta mira pakico ta gasta placa pa tene un reunion di PPP ora tur hende sa cu esakinan no ta proyectonan pa nos luga awor aki. Nos no tin wes’i lomba economico pa carganan.
Ta parce Chichi cu meneer Karel van Oosterom no ta bon informa riba e PPPnan di Aruba: meneer van Oosterom, weet u wel hoeveel het de bevolking kost om een ‘showcase’ te zijn voor het koninkrijk? Ach, natúúrlijk weet u het wel; maar dat is even niet belangrijk, hè? Meneer van Oosterom, vergeet dit nooit: u stond erbij en keek ernaar...
Chichi kier a recorda esnan responsabel pa e maneho di sushi y sushedad na Aruba, pa mustra meneer van Oosterom y otro invitadonan e otro banda GREEN di Aruba, manera por ehempel e dump di Parkietenbos. Chichi kier sa kico nan ta opina di e ‘showcase’ e ora?
Chichi ta haya cu pa cambia rumbo di nos pais no mester kere cu ta UN partido so por haci esaki. Tempo a demostra cu TUR partido mester traha hunto pa e pais aki tin un futuro bon. Ta importante pa e ciudadano bira mas consciente di e poder di su voto y e consecuencia di esaki.
Mes importante tambe ta pa e hoben wordo mas involucra cu nos ‘staatsinrichting’ tanto na scol como en general. Basta cu labamento di cerebro pa manipula voto di esnan cu no ta debidamente (in)forma. E hoben solamente por ta ‘futuro’ ora cu e ta consciente di kico a pasa y ta pasando den su pais. Asina e por tuma su decision riba futuro di e pais di cual e ta forma parti.
Dicon ta ora di controla auto y parti boet so ta mira polis riba caya? Claro, tambe ora sosode un accidente of un atraco of un drive-by-shooting. Pero Chichi ta haya cu si tin mas polis riba caya anto e ora por PREVENI tur e cosnan aki. Ni camara ni mashin por reemplasa autoridad visibel.
Den e cuestionamento di maneho di ATA, Chichi kier sa con por ta cu minister Otmar Oduber su firma ta djis un ‘formalidad’, sin ningun peso, ora di duna OK pa un proyecto. Pero si e keda sin firma e ora si e firma ta conta pa motibo cu e proyecto no por bay dor. Straño, no? Chichi no a compronde bon; minister por a splica esaki un biaha mas?
Chichi ta pensa di habri negoshi di ‘paraplu’ y ‘regenjas’. Paso cu por spera mas KK spart rond durante e aña aki. Ahhng si... anto ‘gasmasker’ pa evita cu huma ta sigui ciega pueblo... E doofpot ta asina yen cu el a cuminsa bay over... anto ainda falta! Hahaha...
Encuanto tur hende ta preocupa cu e atentado terorista na Brussel y e bishita historico di Obama na Cuba, presidente Kim Jong Un di Nort Korea a tira dos misil den Lama di Hapon y a lansa un video unda e ta mustra con nan ta bombardia Washington D.C. si nan wordo provoca. Y na Aruba e atencion ta riba e discusion entre un mandatario y un periodista. Ta bon cu aparentemente e misilnan lo crusa oceano Pacifico...


text:
Prome Minister Evelyn Wever-Croes: CLAUSURA DI BISHITA DI SECRETARIO DI ESTADO NA ARUBA
[videopress BLN418nt]
[videopress yI26HK2j]
Prome Minister Evelyn Wever-Croes:
CLAUSURA DI BISHITA DI SECRETARIO DI ESTADO NA ARUBA
Despues di un bishita di ‘kennismaking’ cortico na Aruba, y varios reunion y bishita na diferente luga na Aruba, Secretario di Estado Alexandra Van Huffelen a clausura su bishita cu un conferencia di prensa conhunto cu Prome Minister Evelyn Wever-Croes diahuebs 17 di februari, dunando asina tambe oportunidad pa prensa haci nan preguntanan.
Prome Minister a habri e conferencia di prensa gradiciendo Secretario di Estado Van Huffelen pa su bishita na Aruba y pa e oportunidad cu Gobierno y diferente gremionan tabatatin di a reuni cu señora Van Huffelen pa asina expresa nan preocupacion y deseonan. Prome Minister tambe a gradici Secretario di Estado pa e sosten cu Hulanda a duna Aruba durante e pandemia mirando cu Aruba ta un di e islanan cu mas a wordo afecta pa motibo di su dependencia riba turismo.
Prome Minister a indica cu prome cu e pandemia ya Aruba tabata manehando varios otro crisis manera crisis social, Venezuela y e crisis financiero. Na aña 2018-2019 Aruba a conoce un crecemento economico pero lamentablemente e pandemia a dal y a hiba Aruba den un otro direcion. Economia di Aruba a cay completamente y p’esey e ayudo di sosten di likides tabata asina importante.
Na e momento aki nos ta den fase di recuperacion. Nos a cera 2021 cu un percentahe di turismo di 72%. Awo Aruba a cuminsa cu flexibilisacion di e medidanan introduci pa cu e pandemia.
“E bishita di Secretario di Estado van Huffelen tabata mas pa conoce y nos a papia di tur e preocupacionnan cu tin den pueblo. E reunionnan tawata positivo y ohala tambe cu e resutlado ta hopi fructifero”, Prome Minister Evelyn Wever-Croes a expresa.


text:
Gobierno di Aruba dialuna mainta a ricibi un ‘update’ di e derame (oil spill) cu a surgi siman pasa na Tucacas. Mirando cu e noticia aki ta circulando via medianan social y treciendo cierto incertidumbre, sr. Rino Hermans Rampen Bureau a duna di conoce cu e derame aki no ta un menasa directo pa Aruba ni su costanan.
Rampen Bureau constantemente ta monitoriando e derame aki desde principio. Aruba a tuma contacto cu varios luga na Venezuela sin ningun resultado. Por ultimo a pidi Caracas pa haci un investigacion mirando cu nan ta cerca. A constata un derame na El Palito na Venezuela cu ta destruyendo e ecologia maritimo.
Segun e expertonan di Venezuela y esnan cu a haci e investigacion, no ta mira e peliger pa cu e islanan ABC. E bron caminda cu e derame aki a cuminsa a keda conteni. Rampen Bureau lo sigui monitoria e situacion pa cu esaki. Alabes a tuma contacto cu kustwacht pa nan por tira un bista durante cu nan ta patruya, pero te cu awor kustwacht no a constata nada. Kustwacht lo sigui monitor e situacion y cualkier cos abnormal cu nan constata lo notifica Rampen Bureau di inmediato.


text:
BARBADOS - Bientonan fuerte y un awasero pisa persistente ocasiona pa Tormenta Tropical Matthew a afecta Barbados for di atardi...Read more
Tur bista na e momentonan aki den Caribe ta concentra riba e pasada di e Tormenta Tropical "Matthew" cu Diaranson...Read more
BERLIN, Alemania - Lufthansa kier Brussels Airlines completamente den su man. Ya na 2008, e aerolinea Aleman tin 45 porciento...Read more
CARACAS, Venezuela - Petroleos de Venezuela (Pdvsa) lo exporta gas natural pa Colombia desde dia 1 di December proximo, despues...Read more
ADELAIDE, Australia - Full e parti zuid di Australia ta sinta sin coriente como consecuencia di tormentanan pisa cu ta...Read more
UCRAINA/RUSIA - E prome resultadonan di e investigacion penal, dirigi pa un ekipo internacional, riba e buelo di Malaysia Airlines,...Read more
BERLIN, Alemania - Polis Aleman a mata un habitante di un centro di asilo na Berlin diamars. E homber a...Read more
MADRID, Spaña - E presidente Catalan, Carles Puigdemont, a priminti diaranson dilanti su Parlamento cu e lo convoca un referendum...Read more
BERKSHIRE, Inglatera - A dura 51 aña, pero finalmente tabata tin un "crack" den un caso di asesinato Britanico for...Read more
TOKYO, Hapon - Mey dozijn di persona cu a sufri di malestar trs sinti un holor similar na esun di...Read more
TEL AVIV, Israel - E ex presidente Israeli y premio Nobel di Paz, Shimon Peres, a fayece diaranson, na Tel...Read more
HADERSLEV, Dinamarca - Un partido politico Danes anti imigrante ta enfrenta critica despues di a parti un spray yama "Asyl-sprray" cu...Read more
REINO UNI - E nacimento di e prome baby di mundo engendra mediante un tecnica di reproduccion asisti cu ta...Read more
DRESDEN, Alemania - Den e ciudad Aleman di Dresden, un mosque y un centro di conferencia den e anochi di...Read more
CARTAGENA DE INDIAS, Colombia - Gobierno di Colombia y FARC a firma e historico acuerdo final tras cuater aña di...Read more
GUARANAO, Punto Fijo - Dialuna, durante dia, a yega na e puerto di Guaranao, e ferry Paraguana I, un embarcacion...Read more
HOUSTON, Texas - NASA a topa riba Europa, un luna cu ta draai rond di e planeta Jupiter, posibel spoor...Read more
CARTAGENA, Colombia - E acto solemne caminda cu e presidente di Colombia, Juan Manuel Santos y e lider di FARC,...Read more
PARIS, Francia - Un vocero di e Ministerio di Interior di Francia a bisa CNN cu un homber a drenta...Read more
HOUSTON, Texas - Polis a responde na un tiroteo durante mainta di dialuna zuidwest di Houston. Un alerta di emergencia...Read more


text:
BILTHOVEN/ ORANJESTAD – E caida den cifra di casonan positivo di Covid19 na Aruba no ta necesariamente traduciendo den reduccion di casonan hospitalisa. Asina Rijks Instituut voor Volksgezondheid en Millieu (RIVM) ta bisa den su ultimo rapporta semanal. “E tendencia di caida den e infecionan detecta pa Covid19, no ta parce di ta continua den e hospitalisacion (di e casonan di Covid19). Diadomingo a raporta 19 persona hospitalisa atrobe, entre Aruba y Colombia, y e cifra ey ta un aumento di e siman anterior, unda cu esaki tabata 14 .
Clouds: {{current_weather.clouds}}%
Wind ({{current_weather.wind.deg}}): {{current_weather.wind.speed}}{{units_wind}}


text:
Kralendijk- Gobièrnu di Boneiru ta kontentu ku e echo ku awor tin un kapasidat muchu mas grandi pa tèst hende pa Covid riba e isla mes.
E kapasidat adishonal ta danki na un akuerdo entre BonLab i e kompania hulandes, Hestia CSC. Hestia a trese vários aparato Boneiru, pero tin un aparato mas grandi ainda na kaminda. Djabièrnè último 4 aparato di tèst a yega Boneiru for di Hulanda. Ya for di djasabra 20 di mart a pone esakinan den uso. E 4 aparatonan huntu tin un kapasidat di 288 tèst pa kada 24 ora. A hasi pedido pa un di 5 aparato. Ta trata di un vershon mas grandi ku ta adekuá pa prosesamentu di maksimal 380 tèst pa dia aserka.
Rápido
Huntu ku e aparatonan a bini tambe un tékniko di laboratorio for di Hulanda ku tin eksperensia amplio ku e aparatonan nobo. El a entrená empleadonan di BonLab den kon pa traha korektamente ku e aparatonan. Ta trata di e asina yamá tèst di NAAT, un vershon rápido di e konosido tèst di PCR ku un resultado dentro di mei ora. Ku esaki, no ta nesesario mas pa manda tèst pa análisis na Kòrsou. Esaki ta nifiká ku resultado di tèst lo ta konosí muchu mas rápido ku ta e kaso awor.
Kontrolá brote
Gezaghèber Rijna ta hopi kontentu ku e kapasidat adishonal pa tèst na Boneiru mes. ‘Hasi hopi tèst ku un resultado rápido ta e manera mas efektivo pa logra haña e brote aktual bou di nos poblashon bou di kontròl.’
Segun direktor interino di BonLab Hose Booi, ku Hestia CSC e laboratori tin un partner profeshonal ku ta komprendé bon kiko nos mester na Boneiru.’
Turismo
Diputado Hennyson Thielman a mustra riba importansia pa turismo: ‘Banda di e interes di salubridat públiko e paso aki ta importante tambe pa turismo. Ampliashon di e kapasidat di tèst ta bon pa ámbos interes, tanten ku nos no a alkansá e grado optimal di bakunashon ainda.’ For di djadumingu biaheronan por laga tèst nan mes
Lesa tambe:
- Biblioteka Nashonal Aruba ta organisá aktividatnan den fakansi grandi
- Kontrolaria General: gobièrnu i parlamentu no ta reakshoná riba petishonnan pa kòntròl ku nan mes a pidi
- Causeway Bridge na Sint Maarten tin problema pa sera bèk
- Kolegio ehekutivo i PDB tur dos lo konta tokante na biaha pa Hulanda riba djarason
- E aña aki atrobe hopi alumno a slag na SGB


text:
KRALENDIJK- E revista hulandes Luchtvaartnieuws resientemente tabata tin un entrevista ku e direktor interino di Bonaire International Airport (BIA), Jos Hillen, tokante plannan pa futuru.
Segun Hillen a splika, tin hopi kos ku mester sosodé na aeropuerto. Ta finalisando un asina yamá masterplan pa ekspashon di a aeropuerto. Segun e último plannan, no ta bai konstruí un edifisio kompletamente nobo mas, sino ta bai ekspandé e terminal eksistente.
Un di e puntonan klave den e plan di Hillen ta pa bai separá e fluho di pasehero regional, for di esnan internashonal. Segun Hillen, esaki lo kondusí na muchu mas efisiensia pa e aeropuerto.
Sèn
Hillen ta bisa ku e konta ku Hulanda ora ta trata di finansiamentu di e plannan pa aeropuerto di Boneiru. ‘Hulanda ta responsabel pa e aeropuerto aki. Esaki ta nifiká ku nan mester kumpli tambe ku e plaka k uta necesario pa BIA realisaá su plannan’.
Segun Hillen, mester inbertí hopi tambe, pa sigurá ku e aeropuerto keda unu ku ta ‘seif’. Hillen ta bisa den e artikulo ku, si wak e kantidat di pasahero ku ta hasi uso di e aeropuerto, por konsiderá aeropuerto Flamingo e di 4 mas grandi di hulanda.
Tambe lesa:
- Biblioteka Nashonal Aruba ta organisá aktividatnan den fakansi grandi
- Kontrolaria General: gobièrnu i parlamentu no ta reakshoná riba petishonnan pa kòntròl ku nan mes a pidi
- Causeway Bridge na Sint Maarten tin problema pa sera bèk
- Kolegio ehekutivo i PDB tur dos lo konta tokante na biaha pa Hulanda riba djarason
- E aña aki atrobe hopi alumno a slag na SGB


text:
Tags: Mariba Ki Tame
Download,Mariba Ki Tame All Mp3 Song Download,Mariba Ki Tame Full Mp3 Songs, Mariba Ki Tameoriginal music download,Mariba Ki Tame itunesrip Song Download,Mariba Ki Tame Download Ringtone, Mariba Ki TameDownloads Free Ringtone,Mariba Ki Tame star cast,Mariba Ki Tameall song,Mariba Ki Tame odia gita,Mariba Ki Tame Movies Wallpapers,Mariba Ki Tameshare on whatsapp,Mariba Ki Tameshare on facebook, Odia Songs Free Download,Mariba Ki Tame Odia Songs,Mariba Ki Tame Cast and Crew,Mariba Ki Tame Mariba Ki Tame 64kbps,128kbps, 190Kbps & 320 Kbps Songs free download,Mariba Ki Tame Odia Mp3 Songs Free Download


text:
Wachtwoord vereist
** PAP: Un Codigo ta necesario. Reservacion por wordo realisa te ora cu tur muchanan a ricibi e Buki di Pret 2022. Esaki ta posibel desde dia 2 di juli 2022 pa 8:00 di mainta. E ta traha asina: 1. Wak AWE den e buki cua actividad bo kier y POR haci den vakantie; 2. Reserva riba 2 di JULI e actividad cu bo ta bay haci; 3. Bay riba e DIA DI ACTIVIDAD na e actividad CU BUKI y disfruta di dje! N.B.: Si toch bo no por bin, no lubida pa CANCELA pa asina un otro mucha por bay. ** NL: Reserveren is mogelijk zodra Buki di Pret is uitgedeeld aan alle kinderen. Dit is mogelijk vanaf: 2 juli 2022 om 8 uur in de ochtend. Het werkt zo: 1. Kijk VANDAAG in het boekje welke activiteit je wil en KAN doen in de vakantie; 2. Reserveer op 2 JULI de activiteit waar je heen gaat (alleen als je kan); 3. Ga OP DE DAG VAN DE ACTIVITEIT naar het adres van de activiteit MET BUKI en geniet! N.B.: Kan je toch niet komen, vergeet dan niet te ANNULEREN zodat iemand anders kan gaan.


text:
Wega di Naturalesa Dibertido Online pa Caribe Hulandes
Dia 22 di april, Dutch Caribbean Nature Alliance (DCNA) a tene e Big Live Nature Quiz pa adulto na Aruba, Boneiro, Corsou, Saba, St. Eustatius y St. Maarten. Un total di 150 + persona a participa na e quiz online, bibo y interactivo. Despues di hopi ronda di pregunta excitante y emocionante tocante naturalesa, un ekipo di Corsou a sali ganado. E di dos luga a bay pa un ekipo di Aruba y e di tres luga a bay pa un ekipo di Saba.
E Big Live Nature Quiz online a wordo crea pa educa e ciudadanonan tocante naturalesa na un manera interactivo y divertido, pa inspira orguyo pa naturalesa di e islanan, fomenta practica ecologico, sostene e proyecto di conservacion di parke y conecta e personanan den henter Caribe Hulandes.
Quiz Anualmente Gratis pa Adulto y Mucha
Meta ta pa haci esaki un evento anual tanto pa adulto como pa mucha. Na aña 2020 a lansa e prome edicion pa mucha. Pa aña 2022, e edicion infantil ta planea pa mita di october. Keda pendiente pa bo proximo oportunidad pa siña mas tocante naturalesa di Caribe Hulandes.
Quiz Bibo y Interactivo
E ekiponan por a participa na dos manera. A invita e ekiponan pa hunga for di nan cas /online cu amigo y famia of pa join na un di e luganan di transmision. (bar)
E Quiz tabata online y bibo. Pa e motibo ey, tur e ekiponan di e islanan di Caribe Hulandes por a participa na mes momento y por a interactua cu otro y cu e anfitrion di e programa.
E luganan di transmision tabata inclui Aruba: Chaos Café, Bonaire: Hillside, Saba: Long Haul, St. Eustatius: Ocean View Terrace, St. Maarten: Dinghy Dock Sailors Bar. Un danki di curason pa tur e establecimentonan y tambe pa STINAPA Boneiro, CARMABI – Corsou, Aruba National Park Foundation, Saba Conservation Foundation (SCF), STENAPA na St Eustatius, Nature Foundation Sint Maarten y WeConnect pa nan apoyo y pa crea e evento aki.
Tema: Bestia y mata den peliger
E quiz tabatin un total di 20 escogencia multiple trivia. E quiz tabata na Ingles, pero e preguntanan tambe tabatin subtitulo ,na Hulandes, Papiamentu y Papiamento. E preguntanan tabata inclui especie manera turtuga di lama, tribon y yuwana.
E ganadonan
E prome luga a bay pa “Vreede Vogels” na Corsou. Nan lo ricibi un trip riba barco di bela/ snorkel rond di nan bunita isla. E di dos luga a bay pa “Lucky’s Group Therapy” na Aruba y e di tres luga a bay pa “What a team” na Saba. E ganadonan di isla di Boneiro tabata “The Barracudas” Pa St Maarten: Chicken Dinner (Emily Koch) y pa St. Eustatius: The Shallows
Nan a ricibi premio mas chikito. Pabien na tur e ganadonan!
“Tabata hopi pret y mi a siña hopi tocante naturalesa. Hopi bon cu tur e islanan di Caribe Hulandes por a participa den bibo. Mi ta ansioso pa otro aña!”. BLNQ Participante di Hillside Boneiro
No perde e proximo Gran Quiz Bibo di Naturalesa
Check Facebook di DCNA (Dutch Caribbean Nature Alliance), Instagram (DCNAnature) of BigLiveNatureQuiz.org pa obtene mas informacion y potret di e evento. Si bo tin cualke pregunta, bo por manda un e-mail na info@DCNAnature.org of bo por yama na + 599-717-5010.
Big Live Nature Quiz ta financia generosamente pa Ministerio di Agricultura, Naturalesa y Calidad di Alimento (LNV) y e actividadnan di DCNA ta conta cu apoyo di Loteria di codigo postal Hulandes.


text:
Despues di e eleccion parlamentario na maart ultimo, finalmente Corsou tin su gobierno cu a huramenta dialuna mainta. Pa e motibo aki den oranan di atardi a huramenta esnan cu a drenta Parlamento na luga di esnan cu a bira Minister.
Por corda ainda cu e elección a pasa den hopi reto. Un candidato, Almeir Godett, riba lista di Trabou pa Korsou a wordo tira mata dia 7 di maart. No por a adapta su nomber mas riba e lista. E 427 votonan cu el a ricibi a bay pa e partido y no un candidato specifico manera a bisa inicialmente.
Aunke for di prome instante a bisa cual lo ta e coalicion, toch el a dura basta tempo y tambe tabatin problema cu screening di e ministernan.
Pero riba dialuna 14 di juni, 2021, pa 3’or di atardi na palacio di Gobernador di Corsou Lucille George- Wout a tuma luga e ceremonia di huramento di cinco representante nobo di pueblo cu a drenta Parlamento awor cu esnan cu a despedi y mainta a hura pa asina bira Minister den Gabinete di sr. Gilmar “Pik” Pisas. E acto di huramentao a tuma luga den presencia di Presidente di Parlamento sra. Charetti America-Francisca y Griffier sr. Silvin Cijntje. E Miembronan di Parlamento cu a drenta nobo ta sr. David Seferina, sr. Ramon Yung, sra. Corine Djaoen- Genaro, sr. Elvin Gerard y sr. Amerigo Thode.


text:
Jamil Lasten: No ta bèrdat ku direktornan ta sinbèrguensa i ladron.. WILLEMSTAD – Te ku awe a krea un persepshon ku ta biba eifo i ku...
WILLEMSTAD – Minister di ensenansa, Sithree van Heydoorn a priminti sindikato DOEN ku e intenshon ta pa lanta un komishon di posishon hurídiko ku lo konsistí...
WILLEMSTAD . Di akuerdo ku vershonnan polisial ofisial ku a sirkula e fin di siman aki na Ulanda, dos dje kómplisenan ku a partisipa filmando e...
San Pedro ta patrono di Misa di Westpunt. Djárason 29 di yüni tabata fiesta di San Pedro. Tur kos tabata kla pa e selebrashon pero mal...
Djabièrnè anochi último riba promé di yüli a presentá e direktiva nobo di Rotary Club Willemstad na miembronan di e klup i nan pareha i tambe...
WILLEMSTAD – Loke a kuminsá komo un simpel proyekto pa traha un modelo di e lanthùisnan di Kòrsou pa sera aña eskolar di e grupo 7...
Willemstad – Fundashon Plòns Kòrsou (FPK) a risibí un donashon di 50.000 euro durante e findishi ku a tuma lugá na Amsterdam Diner 2022. Amsterdam Diner...
WILLEMSTAD – Eugene Middelhof ta tuma despedida di Wardakosta di Karibe Hulandes den e Region Karibe. Esaki ta tuma luga 8 di yüli awor. For di...
WILLEMSTAD. Korte di Promé Instansia di Kòrsou no a konsedé un pago pa daño i perwisio pa yu di un señora i su ruman muhé kendenan...
WILLEMSTAD. Minister di Finansa di Aruba, Xiomara Maduro, siman pasá a manda un èmber di awa friw riba e komentario di prof. dr. Gradus, presidente dje...


text:
Divi Impact Foundation cu donacion di 15 mil florin pa Cas Speransa Nobo
Alto Vista, ARUBA - Den cuadro di HopeAruba Movement, su proyecto social - Cas Speransa Nobo - un centro di rehabilitacion pa personanan adicto na substancia, Divi Impact Foundation a haci entrego di AWG.15,000.00 pa yuda duna speransa na esnan cu a perde speransa pa motibo di nan adiccion. Entrego di e donacion a tuma luga na Cas Speransa Nobo. Presente na e ocasion di parti di Divi Impact Foundation tabata Sra. Nathalie da Costa, Sylvania O’Niel Francis Ridderstap y Pearl L


text:
[ÚLTIMO INFORMASHON]: Último desaroyonan relashoná ku Covi
[ÚLTIMO INFORMASHON]: Último desaroyonan relashoná ku Covid-19. Kuida bo mes i esnan rònt di bo, pa e promesa di un futuro briante bira nos realidat. Klek riba e link pa mas informashon tokante medidanan di prekoushon i prevenshon di COVID-19: https://bit.ly/covidprevenshon
Tin kuarentiocho (48) persona ku a sali for di isolashon. Aparte di esaki,tin diesseis
(16) kaso nobo pa awe.Ainda no a detekta niun kaso ku tabata importa.Despues di mas investigashon a resulta ku tin un (1) kaso ku tabata registra positivo inkorektamente.
A hasi e adaptashon nesesario den e sifranan.Situashon na CMC: Te ku awe mainta, tabatin trintikuater (34) persona hospitalisa. Diesshete (17) nan ta den kuido intensivo.
intensivo.


text:
Aruba
Iglesianan Cristian di Aruba (ICA): Autoridad di Bijbel Tocante Matrimonio di Mesun Sexo
Iglesianan Cristian di Aruba ta para riba cu Bijbel, e Palabra di Dios, ta mucho mas cu un buki religioso pasobra el a sirbi como compas moral pa civilisacionnan di pasado y di actualidad. Bijbel tabata guia pa e manera con pueblonan y nacion mester comporta nan mes y danki na e principionan aki paisnan avansa a lanta.
Palabra di Dios ta instrui nos tocante cambio den e relacion natural estableci pa Dios entre un homber y un muhe. Cualkier cambio den esaki ta desagrada Dios pasobra esaki ta kibra su diseño original y e perversion aki ta trece enfermedad y deterioracion na e curpa humano como consecuencia di uzo contra naturalesa.
No ta husto pa uza e Palabra di Dios pa leynan moral manera “no horta” of “no mata” y ignora loke e Palabra di Dios ta bisa di relacionnan entre personanan di mesun sexo. No ta husto pa den actonan publico nos pidi Dios bendiciona nos dushi Aruba y ta agradecido cu Dios a yuda nos bay padilanti durante e pandemia pa awor pone su instruccion un banda tocante un tema asina importante.
Orientacion sexual segun su definicion cientifico ta algo di sentimento, atraccion y preferencia. Sexo ta algo fiho; sexo ta wordo defini prome cu bo nace y por wordo determina hasta despues cu bo muri. E simpel echo cu matrimonio di personanan di mesun sexo no por produci e siguiente generacion di ciudadano mester ta un señal cla pa nos sociedad cu esaki ta contra naturalesa y ta contra Dios.


text:
Oranjestad – Diasabra 11 di juni Archivo Nacional Aruba (ANA) a habri su portanan pa publico den cuadro di e campaña 3C-TRECE; esta Colecta, Conoce y Conserva nos historia.
Riba e dia aki ANA a haya diferente contribucion/donacion di materialnan historico. ANA y Minister Xiomara Maduro ta gradici famia Odor, Tromp, Wiersma, Giel y sra. Ras y sra Dijkhoff cu a contribui cu materialnan historico. Alabes Archivo Nacional y Minister Xiomara Maduro ta gradici SAC y famia Genser cu dia 9 di juni a traspasa nan materialnan historico na ANA, mustrando e confiansa den ANA pa cuida y conserva esakinan. Di e manera aki e materialnan ta bira parti di nos Herencia Cultural Nacional.
E campaña di 3C lo tin un duracion di 5 siman mas, unda Pueblo di Aruba por yega na Archivo Nacional Aruba pa trece materialnan historico pa asina nan wordo warda y cuida y poni accesibel pa pueblo en general.
Archivo Nacional y Minister di Finansa y Cultura ta recorda cu e exposicion “Aruba den machin di tempo” ta habri pa publico durante vakantie grandi, unda cu nos hobennan por pasa ANA pa mira e exposicion aki. Gruponan di camp cu ta interesa pa bishita ANA por contact ANA na 583-4880 y asina haci un palabracion pa loke ta dia y ora di bishita.


text:
SERVISIO DI ATMISHON TA LANSA PROPIO WEBSITE
MINISTERIO KONSERNÍ HUSTISIA
SERVISIO DI ATMISHON TA LANSA PROPIO WEBSITE
PUBLIKÁ RIBA 24 FEBRÜARI 2022
Willemstad – Djaweps 24 di febrüari 2022, Minister di Hustisia, sr. Gilmar Pisas huntu ku hefe suplente di Servisio di Atmishon, sra. Saresca Nicolaas a hasi lansamentu ofisial di e website nobo pa Servisio di Atmishon. E website akí, ta konsistí entre otro di informashon sumamente balioso tokante produkto i servisionan di Servisio di Atmishon i tambe tokante kòntròl di nos frontera kual ta un tarea ku ta keda ehekutá pa ‘Unit Vreemdelingentoezicht & Grensbewaking’ di Kuerpo Polisial. Servisio di Atmishon a opta pa inisialmente lansa e website na Hulandes i den korto tempu lo hasi tradukshon di e kontenido tambe na Ingles, Papiamentu i Spañó. Por bishitá e website via www.immigrationcur.org.
Aparte di informashon general tokante Servisio di Atmishon i ‘Unit Vreemdelingentoezicht & Grensbewaking’, e website ta brinda tambe informashon kon pa apliká pa un pèrmit di estadia (temporal) i/òf deklarashon i tambe informashon pa turistanan ku mester apliká pa un ekstenshon turístiko. Pa kada tipo di petishon i deklarashon di Servisio di Atmishon, tin e lista di rekisitonan korespondiente riba e website, e proseso di aplikashon i tambe informashon tokante pago.
Immigrationcur.org tin tambe un espasio kaminda un persona por haña tur e paso i rekisitonan nesesario pa si akaso e ke entregá un apelashon. Aparte di tur esaki, e website di Servisio di Atmishon ta hasi e lei i manehonan ku ta keda uzá pa prosesá kada tipo di petishon aksesibel pa tur usuario. E lista di petishonnan ku a keda prosesá tambe bishitantenan por haña riba e website.
Entrega di petishon
Ku lansamentu di e website akí, Servisio di Atmishon ta hasi posibel tambe awor pa personanan por entregá petishon pa un pèrmit ‘online’. Na kada tipo di petishon riba e website, por mira un kònòpi di “aanvraag indienen”. Na momentu ku klek riba e kònòpi akí, e página pa entregá petishon ta habri. Tur dokumentu konserní pa e tipo di petishon, mester wòrdu agregá digitalmente. Tin algun kategoria ku no ta aksesibel ainda ‘online’ i mientrastantu Servisio di Atmishon ta traha pa agregá esakinan, por manda e petishonnan akí manera kustumber na intake@immigrationcur.org.
Traha sita
E website ‘immigrationcur.org’ ta brinda tambe e oportunidat pa traha bo sita ‘online’ pa tuma sea pèrmit, deklarashon, restitushon, un deklarashon di ‘definitief vertrek’ i ‘voucher’ òf depósito. Esaki ta nifiká, ku no tin mester di pidi un sita mas via di e-mail sita@immigrationcur.org. Pa kada persona ku mester risibí nan pèrmit, mester traha un sita separá. Na momentu ku e sita keda trahá, ta bai un konfirmashon di e sita na e e-mail ku a indiká ora a traha e sita. Riba dia di e sita mester presentá ku e konfirmashon di sita, sea digital òf di print.
Pa kualke pregunta, por manda esaki via di e website mes wwww.immigrationcur.org òf via di página di facebook Admission Office.


text:
The content originally appeared on: Diario
ORANJESTAD (AAN): E studiantenan di Colegio San Antonio na Santa Cruz tambe tabata den ambiente festivo.
Un grupo grandi di hobennan a acudi na nan scol pa asina haya sa e resultado di nan examen.
Alumnonan como docentenan tabata den ful ambiente entregando y ricibiendo e resultadonan. Por a mira hopi emocion y caranan contento, como tambe caranan di tristesa.
Colegio San Antonio a saca diahuebs e nombernan di esnan cu nan sa cu ta bay gradua sigur den e prome ronde y despues, esnan cu nan nomber no a sali mester a bay cerca nan mentor pa haya sa kico tur ta e opcionnan cu tin pa nan logra pasa e proceso pa gradua.
DIARIO ta expresa palabranan di pabien na tur studiante cu a slaag y esnan cu ainda tin cu haci nan herexamen, hopi exito!.’


text:
Mep na Parlamentario Mike de Meza: ---Mike de Meza y AVP tin como unico meta pa stroba desaroyo di Aruba San Nicolas
ORANJESTAD (AAN): Un biaha mas aña ta habri cu un otro Parlamentario den e caso aki e supuesto ingeniero sr. Mike de Meza cu un biaha mas ta purba na manipula pueblo y pensa cu e pueblo aki no ta corda su proyecto di gas likido na 2011. Ta un tristesa e pensamento mediocre cu e pueblo aki no ta corda of cu e pensamento cu pa motibo cu e educacion di pueblo ta uno abao y por sigui manipula.
Proyecto di gas likido di AVP y sr. Mike de Meza na 2011
Na 2011 AVP hunto cu sr. De Meza a firma un acuerdo cu Valero y Gasunie pa bin cu e proyecto di gas natural. Den esaki e prome fase ta consisti di traha un pier na e refineria tin e otro piernan grandi. Meta di esaki tabata pa un tankero special traha por hancra ser abesta pa gas y ‘regasing’ pa un otro tankero cu lo trece e gas. Y unda lo instala un tuberia cu mester a core di e refineria te cu WEB.
Kico a cambia?
Na 2022 lo mester cuminsa cu e mesun proyecto di gas likido unda cu enbes di traha un pier lo construi un planta cu lo procesa e gas likido y unda un barco specialisa (cada siman pa dos siman) lo bin y suministra gas likido na WEB y unda lo construi e mesun tuberia cu lo a construi na 2011 di refineria pa WEB
Splicacion di Eagle LNG den reunion publico
Si sr. Mike de Meza ta honesto cu pueblo of kizas sr. Mike de Meza ta un ingeniero mediocre so e por trece informacion asina dilanti. Maske pa nos e no ta algo nobo paso den pasado hasta un Hues a categorise como “Lolo di Awa”. Den reunion publico a wordo splica cu ta trata di un ‘lowpressure’ gas cu no ta compara mes cu e boter di gas cu nos conoce na nos casnan.
Mike de Meza y AVP tin como unico meta pa stroba desaroyo di Aruba y San Nicolas
Nos di MEP ta lamenta c’un proyecto cu lo percura pa stabilisa prijs di awa y coriente y alabes lo stimula nos economia y sigur lo percura pa crea cupo di trabao cu nos mester mas cu nunca ta trata na boicotia esaki. Di 2009 pa 2017 sr. Mike de Meza como Minister pa San Nicolas tabata un desapunto total y fracaso y awo kier stroba San Nicolas di conoce desaroyo real y unda cu si sr. Mike de Meza sali pafo di su cas por wak un bunita hotel den desaroyo unda cu su persona semper a gaña su pueblo di San Nicolas.
Pa termina nos di MEP ta pidi sr. Mike de Meza pa sali splica con su proyecto di gas tabata paso nos lo percura pa pone e audio publico unda su persona y su lider sr. Mike Eman tabata splica cu pasion e mesun proyecto. Kico a cambia?


text:
Sabana Blanco: Diabierna algo prome cu 2’or di merdia, dilanti di oficina di un compania grandi di huur auto. Un empleado a wordo aresta pa un team di recherche di droga.
E empleado hunto cu un colega cu tabata saliendo cu un auto for di e garashi net na momento cu recherchenan tabata pasando. Nan a cera e auto y a baha ambos empleado, pone nan na rudia.
Despues di a detene e empleado cu tabata sinta na banda nan a laga e otro bay y a transporta e sospechoso pa warda di polis of pa oficina di recherche pa mas investigacion.
Posiblemente lo por ta trata di un caso relaciona cu droga.


text:
EZ Air ta amplia ku mas ruta entre Kòrsou i Colombia.
EZ Air ta amplia ku mas ruta entre Kòrsou i Colombia.
Minister di Desaroyo Ekonómiko Ruisandro Cijntje ta sumamente kontentu di por anunsiá ku e aerolínea EZ Air ta bai amplia ku dos ruta di buelo mas entre Colombia i Kòrsou.
Minister Cijntje a sostené un kombersashon interesante ku CEO di EZ Air sr, René Winkel durante di su bishita di trabou na Bogotá, Colombia.
Sr. Winkel a elaborá riba e oportunidatnan ku ta eksistí entre Colombia i Kòrsou i e momentu oportuno pa nan kompania por sigui krese.
Minister Cijntje a agregá ku tin hopi interes bou di habitante nan di Colombia, Brazil, Argentina i mas paisnan den Latino Amérika pa bishita Kòrsou. Ku buelonan adishonal entre Colombia pa Kòrsou, nos por ta aun mas aksesibel pa e area aki i brinda nos yunan di tera i tambe e Kolombianonan ku ta biba na Kòrsou, e oportunidat pa por biaha den region.
Minister Cijntje a finalisá e kombersashon felisitando sr. Winkel i ta wak dilanti pa un relashon di trabou ku por sigui krese.


text:
WILLEMSTAD - Djabièrnè 20 di mei 2022 alrededor di 20.30’or, Sentral di Polis a dirigí un unidat polisial na Seru Fortunaweg pa un aksidente di tráfiko.
Na yegada di e unidat, el a bin enkontrá un aksidente entre di un scooter i un outo di famia. Tantu e shofùr di e scooter komo e ko-okupante a sufri heridanan di gravedat manera entre otro kap formal na kabes i na hep.
Ku ambulans a transportá ambos víkitma pa Sala di Emergensia di C.M.C. pa tratamentu médiko. Personal di Departamentu di Tráfiko ta kontinuá ku e investigashon


text:
CHICHI ta PUNTR'ABO
25 April 2016
Na Aruba placa ta mas importante cu bida di hende, den tur sentido. Comer Ida, berdad cu un acto ilegal a keda cometi ora esun persona a fia su carchi di AZV na e señora di 22 aña cu a fayece y un di su babynan tambe. Pero e fayo no ta di e señora ni di hospital. E fayo ta sinta den e sistema cu no ta funciona manera mester ta. Si cierto instancianan ta haci nan trabou, anto nan lo tabata sa cu e señora aki a bira ilegal for di un cierto tempo caba y nan lo mester a tuma medida. Pero manera casi tur instancia na Aruba: no tin control, no tin servicio, no tin comunicacion interno.
Comer Ida, bo sa di con mi ta bisa cu placa ta mas importante na Aruba? Paso tur hende ta keda puntra ta ken ta bay paga e carchi di AZV cu e señora ilegal a ‘fia’. Pero NINGUN HENDE, NINGUN MOMENTO ta puntra con a para cu e criatura di dje cu a keda bibo! NINGUN hende ta puntra kico ta bay para di su bida. Ay... si nos bestianan di stimacion mes nos ta maltrata, ta kico ta hende...
Diahuebs siman pasa e trahadonan di Biblioteca Nacional mester a bay cas. Problema cu airco, entre otro. Ta apenas poco tempo pasa a drecha BNA cu tabata casi cay den otro. Atrobe tin problema cu airco, anto no tin un bentana cu ta habri. E arkitectonan cu a studia na Hulanda lo a lubida cu Aruba ta cayente y cu ta p’ esey nos tin bentana cu ta habri pa laga aire fresco circula.
Fuera di problema cu airco tin mas otro ta lanta cabes atrobe. E mesun plafond cu a drecha biaha pasa ta biniendo abou atrobe. Ta ki sorto di trabou a wordo haci? Ta mescos cu cierto scol cu a caba di renoba y ya tin muraya cu a sker caba. Chichi kier sa si ta controla e trabounan riba calidad? Ahng, anto señora minister Hooyboer, esunnan cu ta conseha bo acaso no sa di experiencia cu riba diasabra NIUN hende ta bishita Biblioteca? Placa di Chichi tira afo y ainda bo ta stroba e trahadonan di tin un bida social por nada.
Gobierno ta cambiando luznan bieu pa luznan LED. E problema ta cu e luznan LED no ta ilumina mes bon cu esunnan bieu. Pero comokiera cu Aruba ta un ‘living lab’ y probablemente e luznan aki ta parti di un ‘pakete’, tin cu haci manera e dicho Hulandes ta bisa: ‘een gegeven paard kijk je niet in de bek’. E’n ta asina cos ta?
Y papiando di laboratorio...e proyecto ‘Smart Community’ ta masha bunita como idea. Pero ta di con net nos hendenan mester ta proefkonijn? Anto riba dje bo tin cu paga tambe! Chichi ta haya cu ya cu ta un ‘living lab’ e ta, NO mester cobra un cen di huur, awa, coriente of salubridad.
Chichi cu comer Ida a pasa basta tempo ta ‘google’ con ‘safe’ e tipo di proyectonan aki ta pa salud di hende. Pero nada... informacion riba salud no ta ni aparece. E investigacion ey lo no ta mucho importante. En todo caso, ainda lo dura basta aña prome cu por bisa si e ta bale la pena of no. E pregunta mas importante awo ta, CUANTO e ‘living lab’ aki ta costa Aruba? Y ki benefishi economico e tin pa nos isla?
Loke falta tambe ta informacion adecuado pa e comunidad den caso di un calamidad. Aki poco temporada di horcan ta cuminsa y te awe Chichi no sa unda tin shelter pa sconde warda horcan pasa, te pa sa kico mester haci den caso di un terremoto...
Informacion pa pueblo ta poco y hopi biaha troci. Den e caso di tiramento di Ranchostraat marduga di diadomingo, por ripara cu algun reportero sa mas cu otro. Ta papia di bendedonan di droga cu ta bringa cu otro pa gana tereno. Di con e tipo di informacion aki no ta wordo divulga como informacion general pa pueblo sa kico ta pasando? Of ora cu cierto droganan nobo, manera e ‘Devil’s Breath’, haci su entrada na Aruba, di con autoridadnan concerni no ta duna pueblo informacion amplio di kico e ta, kico e ta haci etc. en bes di warda e prome victima cay pa despues bin cu e informacion? Chichi ta kere cu pueblo tin derecho riba informacion di forma ‘preventivo’. Bay de weey, no ta den Ranchostraat so... ta henter Aruba ta sufri di e tipo di cosnan aki. Ta cuanto baca mas tin cu hoga prome cu haci e ‘link’ cu e pos cu ta habri?


text:
WILLEMSTAD — E Big Leaguer yu di Kòrsou Mariekson, “Didi” Gregorius ku awe mainta ta biaha pa Fort Lauderdale pa djòin e organisashon di New York Yankees na nan kampamentu di entrenamentu, a hasi un bishitá ayera mainta na su billboard riba Rijskseenheid Blvd.
Pa selebrá e okashon aki Fundashon Desaroyo Deportivo Kòrsou (FDDK) a laga traha un bunita bolo ku “Didi” tabatin e honor di a purba promé. FDDK ta hopi orguyoso di “Didi” i di kada un di nos peloteronan profeshonal. Fundashon Desaroyo Deportivo Kòrsou ta deseá “Didi” i tur nos otro peloteronan profeshonal tur kos bon den temporada di 2015.
Riba e billboard ta figura e siguiente mensahe: ”’Kaminda pa éksito tin hopi opstákulo…’ FDDK tei pa duna un man!”


text:
Kantor prinsipal di VVRP ta sera riba djarason 21 di yüli
Kantor prinsipal di VVRP ta sera riba djarason 21 di yüli
Willemstad – Ministerio di Tráfiko, Transporte i Planifikashon Urbano (VVRP) ta anunsiá ku debí na trabounan di mantenshon di Aqualectra, VVRP su ofisina prinsipal riba Seru di Arrarat lo ta sera riba djarason 21 di yüli próksimo.
Pa djaweps 22 di yüli ta spera ku e ofisina lo ta habri bek pa risibí públiko manera kustumbrá.
Nos ta pidi nos diskulpa pa kualke inkumbinensia ku esaki por kousa.


text: Diamars atardi a drenta informe di cu tin un pelea pisa andando y cu arma blanco na un cas na Soledad, mesora a dirigi varios patruya na e sitio. Na yegada di e patruyanan a topa un homber di Inicial H. E tabata basta bebi y polis a hale for di e cas unda e tabata causando problema. E homber a bin na cas di su suegra. E tabata cu su pareha y e yiu teenager. Ora e tabata caminda pa cas di suegra el a cuminsa actua agresivo den auto. El a bebe na trabou y djey cuminsa causa problema na caminda pa cas di suegra. E cu e pareha a keda di bay hiba e yiu na cas pa asina nan sigui wak e ambiente cu tin rond. Esey no a sosode pasobra el a cuminsa causa problema. E mucha a spanta y tabata yora. El a cera curpa den camber ora el a yega cas y no tabata sinti su mes bon. Hasta biniendo cas e homber tabata zwaai intencionalmente cu e auto. Ora Polis a yega y tabata atende cu e caso e homber no kier a rasona masha. Leu leu Polis a hala su atencion. Polis a intermedia y papia cu e suegra. E Yerno a kibra e porta di entrada y pesey a detene pa destruccion. Un toaster di traha arepa tambe a destrui y tabata kibra riba vloer pafo di cas. Parce ora e homber bebe e ta bira agresivo y causa problema. El a pidi Polis pa lage bay pasobra ta 31 di December y no kier habri aña den cel. Suegronan ta bisa cu si lage bay e lo bolbe bin causa problema. Polis a bisa e sospechoso cu ta sub fiscal lo dicidi si e lo keda deteni. Leu leu e tabata resisti pero Polis a bise miho e coopera pa e cos cana nechi pe.


text:
Dia Internacional di bisa “No na uzo di Tabaco” ta pa informa mundo completo en specialmente pueblo di Aruba ariba e peligronan ora ta yega na e uzo di tabaco.
Miembronan di World Health Organistation a crea e dia aki na aña 1987 pa crea conscientisacion ariba e epidemia di tabaco y e cifranan halto di morto y malesa cu uzo di tabaco ta trece cu ne. E impacto negativo cu uzo di tabaco tin ariba salud y tambe ariba nos comunidad completo, specialmente nos hobennan ta hopi grandi.
World Health Organisation ta raporta 8+ miyon morto pa aña a causa di e uzo di tabaco. Tabaco ta un di e causanan di mas grandi ora ta papia di problemanan respiratorio manera: Tuberculosis, Chronic Obstructive Pulmonary Disease y diferente otro tipo di problema cu pulmon. Na aña 2008 WHO a pone un stop na cualkier advertencia of promocion di uzo di tabaco.
E tema di e aña aki pa e dia internacional di bisa “No na uzo di Tabaco” ta Commit To Quit. No ta facil ora ta yega e topico di stop di huma pero si tin hopi beneficionan pa bo salud, bo cartera y diferente otro areanan den bo bida.
Ora cu e fluho di sanger ta bon, bo curpa lo ricibi mas oxigeno y nutrientenan importante. E beneficionan ariba e salud mental ta grandi.
Un persona cu stop di huma lo experencia menos:
- Ansiedad, depresion y e nivel di stress lo ta menos
- Hala rosea mas facil
- Mas energia
- Hisa posibilidad pa fertilidad
- Esaki ta duna un miho calidad di bida.
- Beneficionan financiero: Stop di huma por yuda bo spaar mas.
- Boost den bo Sistema inmunologico unda cu lo bo tin menos problema cu griep of otro problemanan respiratorio.
- Menos bishita na dokter y menos placa na remedi.
Uzo di tabaco tin hopi consecuencia ariba nos salud en general, laga e beneficionan menciona aki riba ta un motivacion pa asina abo of un ser keri por minimalisa of stop e uzo di tabaco. Pa cualkier informacion preventivo di e uzo di tabaco bishita Fundacion Anti Droga Aruba na Campanastraat #5 of yama nos na 583-2999.


text:
E di 75 Festival di Cannes cu ta tuma luga anualmente na Cannes Francia, a tuma luga e aña aki for di dia 17 te cu 28 di mei 2022. E festival di cine a bolbe cu su capacidad maximo cu e invitadonan mescos cu prome cu e pandemia.
Un di e highlights di e festival importante aki tabata e actor Tom Cruise, cu a presenta na e festival di Cannes, “Top Gun: Maverick, unda e actor a ricibi e premio Honorary Palme d’Or.
E ultimo biaha cu Cruise tabata na Cannes tabata na 1992 pa presenta su película, ‘Far and Away’. E tempo ey e tabata casa cu Nicole Kidman y ambos tabata protagonista di e pelicula aki.
Akibou algun celebridad cu a briya cu nan LOOK riba e Red Carpet di Festival di Cannes 2022.


text: Diamars mainta a drenta diferente yamada unda cu tin un transporte di un transformer for di Paardenbaaistraat a sali rumbo pa W.E.B. pero esaki tabata bashando azeta for di banda di Royal Plaza te na e brug di Renaissance. Mesora polis a stop e transporte aki pa asina esnan responsabel corregi e bashamento di e azeta riba e caminda. Varios turista a slip den e azeta aki y a dal abao autonan pasando a plama e azeta mas riba e caminda. Polis a sera e caminda pa basta rato y D.O.W. a bin basha santo pa evita mas peliger.


text:
Aruba
E di cinco e-Aruba Business Seminar tabatin algo pa tur hende
Posted on 06/12/2022 4:24 pm AST | Updated on 06/12/2022 4:26 pm AST
ORANJESTAD – Despues di un ausencia di 2 aña debi na e pandemia, Aruba a experencia e di 5 edicion di e-Aruba Business Seminar den Rennaisance Convention Center den fin di siman. Cu un cantidad di orador internacional, combina cu algun local, hopi interacion cu e publico y hasta un show di acrobat, e organizadornan por wak bek riba un otro evento exitoso. Den un sala completamente yen, varios orador internacional manera e exentrico Ryo Sun di Zappos, Douglas Thomas y Tim Raab, esnan presente a keda informa di e ultimo desaroyonan internacional riba e tereno di comercio digital, y representantenan di e compania local The Lab, a informa riba e tendencianan local pa loke ta e mercado di internet. Pa tur hende tabatin algo durante henter e mainta productivo aki.


text:
Caya Ernesto Petrona, Oranjestad:
Diamars algo despues di 5’or y mey di atardi, presencia di brandweer y polis a wordo pidi cu hopi urgencia na un adres den Caya Ernesto Petrona. Esaki pa motibo di un candela patras di un apartamento.
Na e sitio nos a bin compronde cu e wayanan di un walk in cooler a pega candela despues di un kortsluiting, brandweer a yega hopi lihe na e sitio y door di a actua hopi lihe, e candela no a haya chens di expande hopi. Polis a cera e caminda pa trafico pa asina e truck di brandweer por a para riba caminda y e personal di brandweer por a haci nan trabou den tur trankilidad.
Hopi lihe e candela a wordo domina y paga, pa e motibo aki e Walk in Cooler di Koolman’s Flowershop no lo a ricibi hopi daño y ainda lo por wordo drecha.